Stala sam oči u oči sa lavom: Ispovest žene koja je pobedila opaku bolest - Naši u svetu\nStala sam oči u oči sa lavom: Ispovest žene koja je pobedila opaku bolest\nObjavljeno 26/03/19 u 17:01\nBEOGRAD – Vreme vam može biti i prijatelj i neprijatelj kada obolite od raka, poručila je na tribini „Rani karcinom dojke: koliko smo blizu izlečenja“, Dijana Stevanović, kojoj je na današnji dan pre dve godine dijagnostifikovan maligni tumor dojke, a sada je zdrava i srećna žena.\nDijana Stevanović je u braku, majka je dve devojčice, a po profesiji grafički dizajner. Agencija u kojoj radi, neposredno pre nego što će joj biti dijagnostifikovan tumor dojke, radila je kampanju pod nazivom „Jači od straha“.\nVizual koji je osmislila Dijana tada, za ovu kampanju, prikazuje jednu mladu ženu koja se gleda oči u oči sa lavom i ne boji se.\n„Kampanja je imala za cilj da edukuje, ali i da da podršku osobama koji se leče od maligniteta ili ih imaju u svojoj porodici“, počinje svoju priču Dijana.\nSamo dve nedelje nakon osmišljavanja kampanje, kako kaže Dijana, napipala je promenu na dojci i stala „oči u oči sa lavom“.\n„Iako ništa nisam znala o raku dojke, vizual koji sam osmislila je predstavljao upravo ono kroz šta sam prolazila. Uz nesebičnu podršku porodice i lekara, ja sam danas zdrava i srećna žena“, kaže Stevanović.\nRana dijagnostika bilo kog malignog obolenja je put ka izlečenju, objašnjavaju stručnjaci.\nU Srbiji je karcinom dojke vodeće maligno obolenje, u strukturi umiranja i strukturi obolevanja, pojašnjava epidemiolog Instituta za javno zdravlje „Dr Milan Jovanović Batut“ Darija Kisić Tepavčević.\n„U Srbiji godišnje oko 4.000 žena oboli od karcinoma dojke, a oko 1.600 njih izgubi bitku sa tom bolešću“, navodi Kisić Tepavčević.\nOna pojašnjava da je najznačajniji faktor koji je u vezi sa izlečenjem jeste stadijum bolesti u kojoj je otkriven.\nSa njom se slaže i internista onkolog, dr Suzana Vasović, ističući da je jako važno da se kod svake pacijentkinje u startu utvrdi proširenost bolesti u momentu dijagnoze.\n„Kod pacijentkinja sa ranim, operabilnim karcinomom dojke, standardno lečenje je hiruško i stopa preživljavanja, odnosno izlečenja, kada se karcinom otkrije u prvoj fazi je 100 osto“, kaže Vasović.\nSa druge strane, pojašnjava da kod pacijentkinja u odmaklom stadijumu bolesti nije moguće lečenje hirurgijom, već se mora prvo krenuti sa neo-adjutivnom terapijom, kako bi se karcinom smanjio na operativnu veličinu.\nSvest o važnosti ranog otkrivanja ovog oboljenja jesu i obavezni organizovani skrinizi.\n„Sve veća dostupnost digitalnih mamografa, medijske kampanje i podizanje svesti žena, omogućili su da se najveći broj žena sa rakom dojke leči na najsavremeniji način“, rekao je hirurg onkolog, dr Ivan Marković.\nRana dijagnostika, odluka o načinu lečenja omogućava da se kod velikog broja žena može sačuvati i rekonstruisati obolela dojka, simbol ženstvenosti i materinstva, poručili su stručnjaci na tribini.\nBolnicaDijana StevanovićOpaka bolestRakRano otkrivanje\nHandke: Oni koji su bombardovali Srbiju ne pripadaju ni Evropi ni planeti Zemlji\nLjajić objasnio „onaj“ promašaj


Saradnik Nikole Tesle na Kolumbija univerzitetu, govori o tome kakav je uticaj na njega imao Tesla i daje svoje mišljenje o ovom velikom naučniku.\nIzuzetan naučnik, koji je rešio najveći problem na području električne energije svoga doba, podarivši svetu sistem prenosa električne energije i višefazni motor, izvršio je revoluciju u proizvodnji struje i udario temelje neverovatnog razvoja. Moja saradnja s Nikolom Teslom, na istorijskim predavanjima o visokoj frekvenciji održanim na Kolumbija univerzitetu i posle, ostavila je na mene neizbrisiv utisak i dala mi nadahnuće koje je znatno uticalo na moj život.\nO autoru: ##Gano Dunn## (Oktobar 18, 1870 – April 10, 1953) je čovek koji je prvi dobio diplomu inženjera elektrotehnike na Kolumbija univerzitetu. Bio je predenik Kuper Unije, kao i predsednik Nacionalnog Istraživačkog Saveza Sjedinjenih Američkih Država. Za vreme studiranja počeo je saradnju sa Nikolom Teslom.


Vesti online / Vesti / Zanimljivosti / Prave veštačku planinu\nVlada Ujedinjenih Arapskih Emirata razmatra mogućnost da dobije veštačku planinu koja bi formirala nove oblake, što bi dovelo do povećanja količine padavina, kako bi mogli da kontrolišu klimu.\nPojedini stručnjaci skeptično gledaju na ovaj projekat, koji je još u povoju, pa nisu objavljeni detalji o tome koliko će planina biti visoka i gde će se tačno nalaziti.\nOva mala zemlja na Arapskom poluostrvu imala je grandiozne projekte za zaštitu životne sredine i ranije, kao što su veštačka ostrva i zatvoreno brdo za skijanje. Stručnjaci Univerzitetske korporacije za atmosferska istraživanja u Koloradu trenutno rade na detaljnoj analizi modela koja će, prema rečima rukovodioca studije Tolofa Bruintjesa, koštati oko 400.000 dolara.\nObjavljeno je da je UAE potrošila 588.000 dolara u protekloj godini za 186 letova, koji su rasprašili kalijum-hlorid, natrijum-hlorid i magnezijum po oblacima. Ovakav proces može da izazove padavine.\nInače, u Ujedinjenim Arapskim Emiratima kiša pada samo nekoliko dana godišnje, dok temperature dostižu 43 stepena Celzijusa.\nDevet država koje neće postojati za 100 godina (Srbija nije na spisku)


Stajnberg i Moratinos započeli balkansku turneju\nDžejms Stajnberg i Miguel Anhel Moratinos\nZamjenik američkog državnog sekretara Džejms Stajnberg i ministar vanjskih poslova Španije Miguel Anhel Moratinos, čija zemlja predsjedava EU u novoj su američko-evropskoj diplomatskoj ofanzivi u BiH.\nOni su razgovarali danas sa visokim predstavnikom u BiH Valentinom Inckom.\nIz OHR-a je saopšteno da je visoki predstavnik u BiH Valentin Incko tokom sastanka rekao da je situacija u BiH uznemirujuća, kao i da oktobarski izbori predstavljaju priliku da se taj trend promijeni. Zvaničnici EU i SAD-a izrazili su nadu da će predizborna kampanja biti usmjerena na stvaranje boljih uslova za život svih građana, kao i na konkretne mjere kojima bi se osiguralo da BiH krene što brže prema EU i NATO-u.\nU vezi sa pozivima na mirno razdruživanje, zvaničnici EU i SAD-a su se složili sa visokim predstavnikom da Dejton ne nudi takvu mogućnost. Istovremeno, visoki predstavnik u BiH je rekao da su takve tvrdnje neprihvatljive i da se s njima mora prestati. Incko je rekao i da BiH može postati članica EU i NATO-a jedino kao država i da ne postoji druga opcija.\nZamjenik američkog državnog sekretara i ministar vanjskih poslova Španije susreli su se danas i sa članovima Predsjedništva BiH. Stajnberg i Moratinos u dvodnevnu posjetu BiH stigli su zbog španske inicijative za potpisivanje deklaracije o ustavnim reformama.\nO tom dokumentu, koji je ranije dostavljen, zamjenik američkog državnog sekretara i španski ministar vanjskih poslova, sutra će razgovarati sa liderima političkih partija u Bosni i Hercegovini. Predsjednici stranaka tim dokumentom trebali bi se obavezati da će pokrenuti reforme u BiH.\nBh. liderima biće punuđena "Madridska deklaracija", kojom bi se obavezali na ubrzanje reformi i provođenje ustavnih promjena odmah nakon parlamentarnih izbora u oktobru.\n„Okvirno deklaracija je dokument na dvije stranice koji daje opredjeljenja potpisnika potencijalnih, a to bi trebali biti lideri političkih stranaka u BiH, da će nakon izbora 2010. godine pristupiti izmjenama Ustava na principima koji su tu definirani, a principi su od toga da smo\nopredijeljeni ka EU, ka MAP-u, odnosno NATO-u, zaštiti ljudskih prava i sloboda i tako dalje“, pojašnjava predsjednik Hrvatske demokratske zajednice BiH Dragan Čović, koji je o ovoj deklaraciji informisan tokom nedavne posjete Španiji.\nUkoliko bh. lideri pristanu na ponuđenu političku izjavu, "Madridska deklaracija" bila bi potpisana 19. ili 20. aprila u Španiji.\nMalo je, međutim, vjerovatno, da će se političari lako složiti da daju bilo kakva obećanja o postizbornim potezima.\nU vladajućim strankama kažu kako se ne zna da li iste partije i nakon izbora u oktobru ostati na vlasti, te kako se ne mogu obavezivati u ime onih koji će naredne četiri godine voditi državu.\n„To treba dati u ruke novim vlastima kakve god one budu, a ne sada praviti određene vrste pritiska“, kazao je predsjednik Saveza nezavisnih socijaldemokrata Milorad Dodik.\nRaniji bezuspješni diplomatski pokušaji\nPredsjednik Stranke demokratske akcije Sulejman Tihić, čija je stranka jedina pristala na prošlogodišnji američko-evropski paket ustavnih promjena za BiH, navodi kako bi u izbornoj godini od novog "političkog natezanja" bilo više štete nego koristi:\n„Imamo iste lidere koji su odbili butmirski paket, prije toga prudski proces, prije toga neki aprilski paket. i pod dva, imamo međunarodnu zajednicu koja nema jasan stav kad je u pitanju BiH, šta i kako.”\nI opozicija smatra kako su aktuelne vladajuće stranke pokazale nesposobnost da se dogovore o ključnim političkim pitanjima u zemlji.\n„Mislim kako vrijeme protiče, a približavamo se izborima, da su šanse za neki nagli zaokret poslije četiri godine međusobnih svađa minimalne”, ocjenjuje lider Partije demokratskog progresa Mladen Ivanić.\nAmeričke i evropske diplomate bezuspješno su u nekoliko navrata prošle godine pokušale ubijediti političke lidere na dogovor o ustavnim promjenama na nivou BiH, koje su, među ostalim, ključne i za evropske integracije.\nSulejman Tihić tokom butmirskih pregovora u oktobru prošle godine\nTakozvani "butmirski pregovori" (održani u bazi Sfora u Butmiru kod Sarajeva) u dva navrata su u oktobru prošle godine završeni odbijanjem ponuđenog evropsko-američkog paketa ustavnih promjena.\nUslijedio je novembarski, takođe bezuspješan, diplomatski pokušaj ubjeđivanja sedam lidera vodećih bh. partija da pristanu na ustavne izmjene koje predviđaju, uz ostalo, uvođenje funkcije predsjednika BiH umjesto sadašnjeg tročlanog Predsjedništva, te jačanje uloge Parlamenta BiH kroz povećanje broja zastupnika u Zastupničkom domu sa 42 na 87.\nPredloženo je da Dom naroda zadrži postojeća ovlaštenja i takozvano "entitetsko glasanje", što je, tvrdili su u strankama iz Federacije BiH, bio neprihvatljiv ustupak političkim liderima iz Republike Srpske.\nPonuđeni paket predviđao je, uz ostalo, i veća ovlaštenja za predsjedavajućeg Vijeća ministara BiH.\nSAD prihvataju samo jedinstvenu BiH


Pomoć za mlade preduzetnike je skoncentrisana u Beogradu | Nova Ekonomija\nIvan Petrović, osnivač digitalnog pčelarskog dnevnika, aplikacije Beeqos, ocenio je da je za mlade preduzetnike koji žele da pokrenu svoje projekte, nađu investitore ili podršku, od velikog značaja da to čine u glavnom gradu Srbije. Investitore nije mnogo teško naći, ali je lokacija za započinjanje biznisa ključna, kazao je najmlađi član Udruženja mladih privrednika Srbije (UMPS) u razgovoru za Novu ekonomiju.\n"Sve je koncentrisano u Beogradu, a ako niste u glavnom gradu sve je znatno otežano. Iz tog razloga sam na početku projekta živeo šest meseci u Beogradu kako bih pronašao investitore i saradnike", navodi Petrović.\nDvadesetjednogodišnjak iz Leskovca kaže da pandemija nije značajno uticala na tok njegovog projekta, koji putem aplikacije pčelarima omogućava da personalizuju praćenje svake pojedinačne košnice.\n"S obzirom da je sve na relativnom početku i još uvek u razvoju, pandemija nije previše smetala našim planovima", kaže Petrović.\nMladić koji dolazi iz porodice koja se već duži niz godina bavi proizvodnjom košnica dodaje da COVID-19 nije ometala ni njihovu porodičnu proizvodnju.\nAplikacija Beeqos, koji će pčelarima pomagati u održavanju zdravih košnica, bi trebala da izađe na tržište ovog meseca.\nPetrović je ocenio i da, pored UMPS-a, za sada ne postoji mnogo institucija koja pomažu mladim privrednicima i preduzetnicima u Srbiji.\nSektor preduzetništva Privredne komore Srbije (PKS) osnovaće, u prvom kvartalu 2021. godine sekciju za mlade preduzetnike sa ciljem pomoći početnicima u biznisu i startapovima da prevaziđu izazove u poslovanju, saopštila je sredinom prošlog meseca PKS.\nSekcija će se osnovati i radi boljeg razumevanja položaja mladih i stvaranja kvalitetnih uslova za njihovo zapošljavanje.\nIdeja je da Sekcija okupi mlade ljude do 35 godina starosti, kao i startapove, a aktivnosti će biti usmerene na promociju preduzetništva i preduzetničkog duha, edukaciju, unapređenje znanja i veština, navedeno je u saopštenju PKS-a.\nU saopštenju PKS-a se navodi da prema istraživanju Krovne organizacije mladih Srbije (KOMS) "Mladi i preduzetništvo" procenat nezaposlenih mladih iznosi oko 20 odsto od ukupnog nezaposlenog stanovništva.


Sve je lakše sa MTEL-om: Nove tarife za telefoniranje iz Austrije\nNaslovna VestiAustrijaMTEL & Telekom Srbija grupa: Nove tarife za telefoniranje iz Austrije\nAustrija DijasporaSrbija i regionVideo vest\n22. apr 2018 u 23:37\nDijaspora u Austriji napokon ima mobilnu mrežu koja zadovoljava sve njene potrebe. U video reportaži saznaćete kako jedan od brojnih MTEL korisnika uživa u svim pogodnostima koje je za njega, njegovu porodicu i prijatelje napravila ova mobilna mreža.\nU reportaži serijala „Moj telefon u Austriji“ naš sagovornik je Ivica Nikucić, koji već 20 godina živi u Austriji i veoma je zadovoljan uslugama MTEL Austria.\nKompanija MTEL Austria je najmlađa članica Telekom Srbija grupe i svojim uslugama objedinjuje region i olakšava komunikaciju dijaspore u Austriji.\nMobilna mreža MTEL, sa pozivnim kodom +43 667, posluje već više od dve godine na teritoriji Austrije i od 1. aprila 2018. sa svojim unapređenim tarifama, omogućava brojne pogodnosti prilikom telefoniranja.\nSERVUS Postpaid – paketi su idealan način da uštedite na telefonskom računu, a da telefonirate “bez ograničenja”.\nSERVUS paketi S, M ili L, koje odabirate Vi prema svojim potrebama, podrazumevaju neograničene pozive prema mrežama u Austriji i EU, kao i partnerskim mrežama m:tel i mts u BiH, Crnoj Gori i Srbiji, te bonuse u vidu mobilnog interneta i mobilnih uređaja. Neograničeni pozivi podrazumijevaju i pozive kada boravite u Srbiji, BiH i Crnoj Gori prema svim mobilnim i fiksnim mrežama u Austriji i prema mrežama Telekom Srbija grupe. Ovo znači da MTEL korisnici nemaju troškova rominga u Srbiji, BiH i CG.\nUkoliko Vam nije potreban novi telefon onda je za Vas idealan MTEL paket – SIM ONLY , koji mesečno iznosi samo 14 € i nemate ugovornu obavezu. Ukoliko želite da sebe i svoje najmilije obradujete i novim pametnim telefonom, onda će Vaša mesečna pretplata iznositi 18, 90€.\nNeograničeni pozivi prema EU\nKada su u pitanju pozivi prema zemljama Evropske unije konkurentske marke u Austriji ne poseduju dotičnu uslugu, jer sa svojim MTEL paketom telefonirate neograničeno kada pozivate sve mobilne i fiksne mreže u EU zoni. Kada se MTEL korisnik nalazi u zemljama EU, onda sebi obezbeđuje roming tarifu “kupi kad ti zatreba”.\n200 minuta i sms-a po ceni od 4,9 € i može ih koristiti u periodu od mesec dana\n500 minuta i sms-a po ceni od 5,9 € i može ih koristiti u periodu od mesec dana\n1000 minuta i sms-a po ceni od 9,9 € i može ih koristiti u periodu od mesec dana\nSve informacije možete dobiti na našem jeziku lično u poslovnici na Maria Hilferstrasse 103/8 u Beču ili na brojevima telefona 0800 667 667 (besplatni pozivi iz Austrije) ili na +431 40 21 644 kao i na internet stranici www.mtel.at\nAustrija Beč Bosna i Hercegovina Crna Gora Dijaspora EU m:tel mobilni telefon POVOLJNO TELEFONIRANJE Srbija Telekom Srbija grupa život u austriji život u beču


„Deo ekonomskog paketa koji je planiran za pomoć građanima (60 evra) biće isplaćen u dve rate. Prvih 30 evra u maju, a drugih u novembru. Svi punoletni građani koji žele da se prijave to mogu učiniti u aprilu“, rekao je Mali i dodao da će penzioneri dobiti ukupnu pomoć od po 110 evra.\n„Ko se bude prijavio za prvi deo pomoći, automatski će dobiti i drugi deo, neće biti potrebna dodatna prijava“, napomenuo je on.\n„Tri puta po 50 odsto minimalne zarade biće odvojeno za sva mikro, mala i srednja preduzećai preduzetnika. Jedina nedoumica nam je da li da u ovu pomoć uključimo i velika preduzeća. O tome još razgovaramo“, podsetio je on i precizirao da se razmatra koliko su bili ugroženi, koliki im je pad poslovih performansi i koliko zaposlenih imaju.\nPrema njegovim rečima, „postojeća garantna šema, za likvidnost obrtna sredstva preduzeća, biće proširena za još 60 milijardi dinara, jer se ta šema, od dve milijarde evra prošle godine, pokazala izuzetno uspešnom“.\n„Preduzeća su već povukla oko 1,6 milardi evra stava na osnovu te garantne šeme, a njeno važenje je bilo produženo, da bi sada dodali još oko 500 miliona evra“, rekao je ministar finansija.\n„Ukupna vrednost ovog programa je 235 milijardi dinara. Ukoliko budimo uključili i velika preduzeća, stićićemo do cifre od 250 milijardi dinara“, rekao je Mali.\nPodsetio je da je državna pomoć prošle godine iznosila šest milijardi evra, odnosno 705 milijardi dinara, ističući da „Srbija neće prekidati pomoć, sve dok traje kriza“.\n„Naplata PDV-a, koja je direktan pokazatelj privredne aktivnosti, u 2020. i to bruto PDV-a u odnosu na 2019. je za pet odsto bila veći, dok je naplata neto PDV-a bila za 30,4 odsto veća“, rekao je Mali, dodavši da to pokazuje da je domaća privreda „živa“ i pored svih problema koji su je zadesili prošle godine.\n„Apsolutno držimo makroekonomsku stabilnost države pod kontrolom. Javni dug u odnosu na BDP je pod kontrolom i nećemo preći tih 60 odsto“, kazao je ministar finansija.\nisplata novčana pomoć penzioneri SINIŠA MALI


Jeftini letovi iz Albanije - Aviokarte Albanija - eSky.hr\nPretražite letove iz Albanije\nProvjerite najbolje prilike za letove iz Albanije\n✔ Postoje li posebne ponude za letove iz Albanije na eSky.hr?\n✔ Mogu li se pobrinuti za osiguranje prilikom rezervacije leta iz Albanije?\n✔ Ako rezerviram leto iz Albanije, mogu li rezervirati ujedno i smještaj?\n✔ Koje zrakoplovne tvrtke nude letove iz Albanije?\nBudite sigurni, da na eSky.hr ponuda letova iz Albanije uključuje ne samo niskotarifne aviokompanije, već i one koje su specijalizirane za visoki standard.\nPopularne aviokompanije iz Albanije


Stamatović: Narodu dosta Vučićevih i Stefanovićevih hvalospeva - Politika - Dnevni list Danas\nPočetna » Politika » Stamatović: Narodu dosta Vučićevih i Stefanovićevih hvalospeva\nStamatović: Narodu dosta Vučićevih i Stefanovićevih hvalospeva\nPredsednik Inicijativnog odbora Zdrave Srbije (ZS) Milan Stamatović podržao je danas inicijativu za hitnu smenu ministra unutrašnjih poslova Nebojše Stefanovića, saopštila je ZS.\n2Piše: FoNet 01. avgusta 2018. 16.13\nStamatović je ocenio kako Stefanović „nije učinio apsolutno ništa da osigura bezbednost građana Srbije, niti se njegovo ministarstvo razračunalo sa organizovanim kriminalom i razrešilo brojna krivična dela, kako se narodu svakodnevno predstavlja“\nOcenjujući da „naprednjački mediji šire propagandu“ o unapređenju nacionalne sigurnosti, smanjenju stope kriminala i zapleni velike količine oružja i droge, Stamatović naglašava kako je posle ubistva advokata Dragoslava Ognjanovića usred Beograda, Vučićev jedini odgovor je da ga brine „rat dva klana“ i da „to postaje nešto sa čime se država mora brutalnije obračunati“.\nStamatović traži od Vučića da se više ne poigrava sa sigurnošću Srbije i njenih građana „koji su postali mete kriminalaca, poput glinenih golubova“ i da „kaže narodu zašto do sada, iako je javno obećao da će se što pre otkriti ubice, nema nikakvog traga ni pomaka u istrazi ubistva Olivera Ivanovića i pevačice Jelene Marjanović“.\nStamatović ocenjuje kako je „narodu dosta Vučićevih i Stefanovićevih hvalospeva, ponavljanja iste priče i spinovanja javnog mnjenja da smo prvi u regionu po bezbednosti dok u Srbiji organizovan kriminal jača i povećava se broj stravičnih ubistava“.\nIstovremeno, „lično predsednik Srbije konstatuje da je situacija dobra i bolja nego 2001., 2002. i 2011. godine“, navodi Stamatović.\n01. avgusta 2018. u 19.41\nVala je i nama gradjanima dosta pljacke na Zlatiboru ,ar placa 25000 eura ,to jedino mogu da plate pripadnici raznoraznih kriminalnih klanova .\n02. avgusta 2018. u 10.09\nVucic ima apsolutnu podrsku naroda i tako ce uvek i biti.


Mesto gde se ostvaruju snovi: Mala prodavnica čuda - LookerWeekly.com magazin\n· 25/12/2019 ·1 min read\nU maštovitoj istorijskoj priči Mala prodavnica čuda autor Robert Dinsdejl vodi nas na mesto gde se dečji snovi ostvaruju i nemoguće postaje moguće: Papa Džekov emporijum igračaka. Ukoliko i dalje verujete u čarolije, roman o ljubavi, porodičnoj drami, ratu, gubitku i magiji oduševiće vas već na prvim stranicama. Ova očaravajuća, čarobna knjiga o misterioznoj prodavnici igračaka jedna je od najprodavanijih e-knjiga ikada.\nIako je početkom dvadesetog veka London obavijen mračnom senkom Prvog svetskog rata, u srcu Mejfera nalazi se mesto na kojem postoji tračak nade – neobična prodavnica igračaka. Papa Džek godinama pravi i prodaje nadaleko poznate čarobne igračke: drvene konjiće, šarene krpene kuce i mede, kutije za igračke koje su iznutra veće nego što izgledaju, papirno drveće koje raste iz kutija, limene vojnike koji vode svoje bitke… Baš kada dođe vreme da se njegovi sinovi Kaspar i Emil pridruže porodičnom poslu, u njihovu porodicu dolazi mlada Keti, ranjiva i bez krova nad glavom. Emporijum će je dočekati raširenih ruku, a ona će otkriti da, iako su sve prodavnice igračaka mesta prepuna čuda, samo jedna je zaista magična. Čitajući Malu prodavnicu čuda, krenite sa Keti u neverovatnu avanturu, kojoj ćete se uvek rado vraćati. Osetite magiju, čaroliju i radost na svakoj stranici i saznajte kakve tajne krije ovo čarobno mesto.\nPromocija knjige karikatura Coraxa


VojvodinaCafe - Naprednjačko “urbanističko nasilje” u Novom Sadu\nVest objavljena: 26.09.2018 16:30\nNovi Sad će možda postati i “veliko rušilište” ukoliko se vlast odluči da, kako najavljuje, sruši SPENS, jedan od simbola grada.\nSkoro sve projekte prate brojne kontroverze (o čemu će VOICE detaljnije pisati uskoro), od menjanja generalnog plana regulacije do rušenja kulturnih dobara, na šta su građani i stručna javnost reagovali negodovanjem, protestnim okupljanjima i javnim apelima, ali svakako nedovoljno i sporadično.\nNaprednjačko menjanje arhitektonskog izgleda jezgra Novog Sada (urbanističko nasilje, kako to nazivaju građanske organizacije) započeto je pre više od dve godine, kada je na mestu nekadašnje Komunalne banke započeta gradnja džinovskog novog kompleksa – Pupinove palate. Izgradnja ovog objekta podrazumevala je rušenje stare zgrade banke, koja je bila zaštićena kao spomenik od kulturno-istorijske važnosti.\nOsim nekadašnje zgrade Komunalne banke, koju je do tada koristila Erste banka, zbog izradnje Palate izmešten je i spomenik jermenskoj porodici Čenazi, koji je bio poslednji trag nekadašnje Jermenske crkve, kao i groblja, ali i cele Jermenske zajednice u Novom Sadu.\nZemljište na kojem se gradi monstruozno veliki objekat nazvan Pupinovom palatom, koje je nekada bilo u vlasništvu Erste banke, od pre godinu dana je privatno vlasništvo firme Galens invest. Inače, pojedini izvori ovu firmu dovode u vezu sa ljudima bliskim sa Miloradom Dodikom, predsednikom bosanskohercegovačkog entiteta Republika Srpska, i vrhom Srpske napredne stranke. Najavljena je tada gradnja zgrade od oko 45.000 kvadratnih metara, vredne oko 50 miliona evra, sa čak 13 spratova. Osim toga, u obraćanju javnosti investitora i gradskih vlasti istaknuto je da su idejno rešenje za ovu zgradu radili eminentni stručnjaci, te da će kompleks biti spoj klasičnog i modernog.\nZa sada se ništa od toga ne vidi osim ogromne građevine koja suštinski menja izgled centra Novog Sada.\nJedna od prvih reakcija na izmenu arhitektonsko-urbanističkog plana jezgra grada bila je – otvoreno pismo Društva arhitekata Novog Sada, upućeno gradonačelniku Novog Sada, u kojem su iznesene ozbiljne primedbe na probleme sa ovom “investicijom”. Prvenstveno, neprimerena kvadratura za ovu lokaciju, diletantski odnos prema graditeljskom nasleđu i nepostojanje otvorenog arhitektonsko-urbanističkog konkursa, gde bi se na transparentan način odlučilo o onome što treba da bude izgrađeno na ovako važnoj gradskoj lokaciji.\n– Već sad se može videti kako je objekat jednostavno predimenzionisan, kako je nova-stara fasada bivše Komunalne banke nalepljena na planinu stakla i betona, a pošto propagiramo Novi Sad kao atraktivnu turističku destinaciju, svaki turista koji pokuša da fotografiše Gradsku kuću sa Trga slobode, kao pozadinu imaće sliku “savremenog” Novog Sada – rekao je za VOICE predsednik Društva arhitekata Novog Sada Slobodan Jović.


Migranti ne mogu boraviti u BiH\nMigranti ne mogu boraviti u BiH\nNa teritoriji Republike Srpske od početka godine do sada evidentirano je 386 migranata, a procenjuje se da ih u BiH trenutno ima od 4.000 do 5.000. Najveći pritisak je na području PU Gradiška, jer na tom potezu migranti pokušavaju da pređu na teritoriju Hrvatske.\nIlegalne migracije predstavljaju veliki problem, koji potencijalno može da ugrozi cijeli region, ocijenio je član Koordinacionog tijela za praćenje kretanja ilegalnih migracija Miloš Stevanović, konferenciji u Bijeljini.\nStevanović je ponovio stav da Republika Srpska ni u jednoj varijanti neće davati budžetska sredstva, niti prihvatati međunarodne donacije i sredstva iz EU za građenje centara za migrante na teritoriji RS.\n“Najveći broj migranata je iz Pakistana, čak 34 odsto, iz Irana 15 odsto, a potom Sirije, Avganistana i Libije. Kao najveći razlog za migracije navode loš standard, rat, a samo devet odsto političke razloge. Naš stav je da migranti ne mogu boraviti na ovoj teritoriji, osim u onom zakonskom roku, sa potvrdama i putem humanog tranzita, što im je policija RS i do sada omogućavala”, rekao je Stevanović.\nCilj Koordinacionog tijela je strateško rješavanje problema migranata i biće preduzet niz operativnih aktivnosti, interno i u ministarstvima, tako i na međunarodnom nivou, sa predstavnicima EU, međunarodne zajednice.\n“Insistiraćemo da se migrantska ruta kao takva, ukoliko bude u teritoriji BiH ni na koji način neće podržati. Ostajemo predani zaključcima Vlade RS da promjena demografske strukture stanovništva u RS neće biti omogućena i nećemo dozvoliti nijednom migrant da ovdje ostane i da se naseli”, kaže Stevanović.\nOn je imajući u vidu humani karakter migrantske krize, izrazio razumijevanje za ljude koji su krenuli u potragu za boljim životom, ali RS ni BiH nemaju mogućnosti da ih ovdje smjeste.\nOn je skrenuo pažnju javnosti na potencijalnu ugroženost imovine i građana, što se pokazuje u Federaciji BiH, ali daleko veći su zdravstveni izazovi.\n“Zaštita stanovništva od zaraznih bolesti je od opšteg interesa za RS. Svakodnevna ilegalna i nekontrolisana kretanja migranata mogu dovesti do širenja infekcija, klica i zoonoza. Ministarstvo zdravlja je dalo nalog da se intenzivnije kontroliše zdravlje migranata. I zdravstvene službe u Federaciji preduzimaju mjere kako bi zaštitilo lokalno stanovništvo”, rekao je Stevanović.\nStevanović je pohvalio komunikaciju Grada Bijeljine i Vlade RS.\n“Grad Bijeljina je obezbijedio hranu, čamce koje je ustupio Graničnoj policiji, a ukoliko bude potrebno Grad će iz budžeta obezbijediti i dodatna sredstva za ove namjene”, rekao je Stevanović.\nVlada RS, policija, Koordinaciono tijelo potpuno su spremni i neće dozvoliti ni bezbjednosnu, ni zdravstvenu alarmantnu situaciju.\nSlađana R. Mrkonjić / Srpska info


Vesti online / Vesti / Srbija / Ljajić: Još nije bilo formalnog zahteva u vezi sa Mladićem\nMinistar Rasim Ljajić rekao je, odgovarajući na pitanje da li je vlada zatražila puštanje ili bolje lečenje za Ratka Mladića, da još nije bilo formalnog zahteva i da to radi Ministarstvo pravde i koje će sigurno doneti odgovarajuću odluku.\nDržava uvek davati garancije, međutim dometi takvih garancija su limitirani: Rasim Ljajić\nNačelno govoreći, kaže Ljajić, Vlada je vlada u svim dosadašnjim slučajevima i o kome god da se radilo na svaki zahtev odbrane davala garancije ili za privremeno puštanje do početka suđenja ili za puštanje na slobodu radi lečenja.\n- U izuzetno retkim slučajevima i situacijama, Hag je odgovarao pozitivno kada govorimo o zahtevima i razlozima za lečenje s obzirom na to da oni smatraju da je zdravstveni sistem Holandije dovoljno kompetentan, stručan i opremljen da može da pruzi odgovarajuću zdravstvenu zaštitu - kaže Ljajić.\n* Čitajte na VESTI DIGITAL: General umire i nikog nije briga\n* Čitajte na VESTI DIGITAL: Hag generala ne pušta živog\nKako on kaže, prema tome, ne treba stvarati prevelika očekivanja od takvih zahteva, jer su šanse za njihovu realizaciju gotovo svedene na minimum.\nLjajić, koji je i šef Nacionalnog saveta za saradnju sa Haškim sudom, je zaključio da će država uvek davati garancije, međutim kaže da su dometi takvih garancija limitirani, jer o tome odučuje Tribunal, a ne Srbija.\nSRBIJA Reakcije u Srbiji na Mladića: Od "sramota" do "normalno"


Vesti online / Vesti / Srbija / Biro odlučuje hoće li biti Parade\nBiro odlučuje hoće li biti Parade\nU 16 sati počela sednica Biroa za koordinaciju službi bezbednosti na kojoj će biti doneta odluka da li će se Parada ponosa održati u subotu, pišu beogradski mediji. Za sada, šest članova glasalo je za, a šest protiv, nezvanično saznaje B92.\nBiro će doneti odluku da li je bezbedno da se organizuje Parada ponosa\nSednicu je zakazao šef Biroa Aleksandar Vučić, a sednici pored njega, kako izveštava RTS, prisustvuje i premijer Srbije Ivica Dačić. Na sastanku su šefovi svih službi bezbednosti kao i predstavnici tužilaštva, navodi B92. Prema saznanjima tog medija, svako od njih izneće svoju procenu da bi se zatim na osnovu toga donela zajednička bezbednosna procena. Vučić je ranije danas rekao da će odluka o održavanju Prajda biti doneta na osnovu bezbednosne procene i u interesu građana.\nPrisutne jake policijske snage\nU isčekivanju odluke bezbednosnih službi o tome da li će sutra biti održana Parada ponosa na ulucama u centru Beograda primetno je brojno prisustvo jakih policijskih snaga.\nPolicijski odredi sa opremom za razbijanje demonstracija prisutni su u ulicama Kralja Milana, Kneza Miloša, Admirala Geprata, u blizini Vlade Srbije.\nOrganizatori Parade ponosa najavili su da je sve spremno za njeno održavanje ističući da očekuju da će šetnja biti održana, ali da još nisu dobili bezbednosnu procenu. Paradu su zakazali za subotu 28. septembra za 10 sati kao šetnju oko parka Manjež.\nOdluku čeka i policija, koja se priprema za svaki slučaj i prema nekim procenama, Paradu ponosa bi trebalo da obezbeđuje 6.500 policajaca, što bi bilo najbrojnije angažovanje policije u istoriji glavnog grada.\nIstovremeno i pripadnici više desničarskih organizacija zakazali su za subotu više skupova u vreme održavanja Parade ponosa, ali je pitanje da li će i ti skupovi biti održani zbog mogućnosti da ugrožavaju bezbednost građana.\nČlan organizacionog odbora Parade ponosa Goran Miletić kaže za B92 da se nada da je sednica Biroa za koordinaciju službi bezbednosti tehničkog karaktera i da će se na njoj govoriti o bezbednosti, a da to nije neka nova sednica, na kojoj se razmatra zabrana Prajda.\nSRBIJA ''Dveri'' i DSS protiv Parade


Sertifikacija liftova i podizača | SGS Srbija\nIzgradnja › Upravljanje objektima i kontrole › Zakonski obavezna i dobrovoljna kontrola\nIzgradnja Sertifikacija liftova i podizača\nSGS-ove usluge sertifikacije liftova i podizača - obezbedite sertifikaciju koja vam je potrebna za osiguranje bezbednosti, performansi i integriteta vaših liftova i podizača.\nObezbeđivanje usaglašenosti vaših liftova sa bezbednosnim i regulatornim zahtevima zemlje u kojoj poslujete od ključnog je značaja za ostvarenje tržišnog pristupa. Naše usluge sertifikacije liftova i podizača vam mogu pomoći da obezbedite važnu sertifikaciju koja je potrebna da biste osigurali bezbednost, performanse i integritet vaših liftova.\nZašto koristiti SGS-ove usluge sertifikacije liftova i podizača?\nosigurate bezbednost, performanse i integritet vaših liftova i njihovih komponenata;\ndobijete potrebnu sertifikaciju podizača za zemlju u kojoj poslujete i osigurate usaglašenost sa svim važećim regulatornim zahtevima i bezbednosnim standardima;\nobezbedite da se vaš lift i njegove komponente redovno procenjuju, testiraju i kontrolišu, u pravo vreme i u skladu sa standardima, kao što je provera usaglašenosti sa Evropskom direktivom o liftovima;\npotvrdite projekat vaših liftova u skladu sa međunarodnim pravilima projektovanja.\nPouzdane usluge sertifikacije liftova i podizača koje pruža vodeći svetski izvršilac\nKao vodeća svetska kompanija za kontrolu, testiranje, verifikaciju i sertifikaciju, akreditovani smo za pružanje procene usaglašenosti i sertifikaciju liftova u mnogim zemljama, uključujući proveru njihove usaglašenosti sa Evropskom direktivom o liftovima.\nNaš jedinstveni globalni uticaj i kvalifikovani kontrolori nude neprevaziđeno iskustvo koje je potrebno za razumevanje pravnih i regulatornih zahteva širom sveta koje vaši liftovi moraju da zadovolje. Osim toga, tačno znamo kada i kako treba proveravati vaše liftove kako bi oni ostali usaglašeni.\nNaše usluge sertifikacije liftova i podizača uključuju:\npotvrdu projekta: upoređivanje projekta, crteža i specifikacija sa primenjivim pravilima, standardima, nabavnim specifikacijama i statutornim zahtevima;\nodobrenje tipa liftova: upoređivanje testiranja i kontrolisanja sa specifikacijama, pravilima, direktivama i industrijskim standardima za vaše liftove i njihove komponente;\nkontrolisanja i provere liftova: kompletna provera mehaničkih, strukturalnih, električnih i bezbednosnih sistema, uključujući žičanu užad i lance;\ntestiranje liftova: nezavisno nadgledanje testova performansi opreme da bi se garantovalo ispunjavanje vrednosti performansi.\nKontaktirajte nas još danas da biste saznali kako vam naše usluge sertifikacije liftova i podizača mogu pomoći da obezbedite važnu sertifikaciju koja vam je potrebna da biste osigurali bezbednost, performanse i integritet vaših liftova i podizača.


06.12.2017 16:28 Administrator 1082\n24.10.2017 15:56 Administrator 1189\nVeć prvog dana finalnog turnira Svetskog kupa u Nju Delhiju, srpski strelci su se okitili medaljom. Par Andrea Arsović - Milutin Stefanović osvojio je srebrno odličje u takmičenju mikseva vazdušnom puškom, koje je prvi put bilo sastavni i zvanični deo programa finala SK. Foto: Streljački savez Srbije Arsovićeva i Stefanović, evropski prvaci u miksu, su se na pobedičkom postolju...\n04.10.2017 15:19 Administrator 1163\n27.10.2016 15:32 Administrator 1723\nMlada srpska reprezentativka Milica Babić niže vrlo dobre rezultate u Koledž ligi SAD u gađanju puškom. Babićeva je članica tima Univerziteta Zapadna Virdžinija iz Morgantauna, koji je trenutno vodeći na tabeli u konkurenciji 33 ekipe. Milica Babić - foto: SSS Na poslednjem takmičenju, održanom u Kolumbusu, Babićeva je odlično gađala vazdušnom puškom, pogodivši 596 od mogućih...\n29.06.2016 11:08 Administrator 1693\nSvet je u utorak uveče uznemirila vest o novom terorističkom napadu, ovaj put na aerodromu „Kemal Ataturk“ u Istanbulu. Deo srpske streljačke reprezentacije, koji se vraćao sa Svetskog kupa u Bakuu, je u utorak skoro celo popodne proveo na istanbulskom aerodromu. Preko najvećeg grada Turske za Beograd su putovali Andrea Arsović, Ivana Anđušić Maksimović i treneri Goran Maksimović i Dragan...\n15.06.2016 09:42 Bojan Nikitović 1548\nĆuprijski streljački klubovi “Ćuprija 1887” i “Živko Damnjanović” organizovali su u prvoj nedelji juna meseca (04.06.2016.godine) , V kolo Prolećne lige centralne Srbije , serijskom vazdušnom puškom sa 10 metara. Mladoj aranđelovčanki Neveni Gavrilović izmaklo je pobedničko postolje i treće mesto za samo tri kruga ali je i četvrto mesto odličan rezultat članice Streljačkog Kluba...\n12.05.2016 20:53 Bojan Nikitović 1425\nNa prvenstvu Srbije u streljaštvu na serijskoj vazdušnoj puški, održanom u Mladenovcu u nedelju 08.05. članice Streljačkog kluba Aranđelovac, Nevena Zečević, Tijana Usanović i Mladena Ristić, ponovo su zablistale i osvojile drugo mesto u Srbiji u konkurenciji seniorki! Da bi uspeh bio još značajniji pobrinula se sjajna Mladena Ristić osvojivši 3. mesto u popjedinačnoj konkurenciji....\n02.05.2016 22:52 Bojan Nikitović 1393\n02.05.2016 18:35 Bojan Nikitović 1245\n06.04.2016 09:49 Bojan Nikitović 1329\nU ponedeljak, 04.04.2016. godine, ekipe osnovaca i srednjoškolaca Aranđelovca učestvovale su na Okružnom prvenstvu u streljaštvu, koje je organizovao Streljački klub „Čika Mata“ u Kragujevcu. Aranđelovačke osnovne škole predstavljala je ekipa OŠ „Sveti Sava“ koju su sačinjavale učenice 8. Razreda: Nevena Gavrilović , Nevena Janković i Milica Čorlija koje su zauzele 2. mesto sa 456...


M. K. 10. maja 2019. 06:40\nZbog ovakvog izveštaja dobio je punu podršku od Amerike, Velike Britanije i Poljske da primeni takozvana „bonska ovlašćenja“.\nPolitikolog iz Banjaluke Anđelko Kozomora objašnjava da nisu u pitanju nikakva nova ovlašćenja već ona koja su deklarcijom usvojena na zasedanju Saveta za sprovođenje mira u decembru 1997. u Bonu, kada su doneti neki zaključci koji se tiču uloge visokog predstavnika. Među njima, dodaje naš sagovornik, ne postoji mogućnost kadrovskih smena.\n„Incko je dobio verbalnu podršku trojice ambasadora ali bonska ovlašćenja ne može da koristi na taj način već samo uz saglasnost velikih sila. Prošlo je to vreme kad je svet imao samo jednu veliku silu, sada su tu i Rusija i Kina, koje se i te kako pitaju da li visoki predstavnik može da koristi bonska ovlašćenja i kako“, kaže Kozomora.\nOn podseća da je je Incko više puta pominjao da ako se ugrozi celovitost BiH i međunacionalni odnosi, da će reagovati, ali sve je to bilo za unutrašnju upotrebu jer nikada nije ni imao razloga da primeni ovlašćenja.\n„Nema nikavih šansi da sada u ovim odnosima snaga u svetu ta ovlašćenja upotrebi. Ono što je bitno je da je BiH poslednjih meseci ponovo centar interesovanja velikih sila i oko nje se lome koplja između Rusije i Amerike. Vrlo agresivno pokušavaju da uvuku BiH u NATO, jer im je stalo da BiH bude deo te vojne alijanse kako bi ugrožavali i Srbiju i dalje Rusiju“, objašnjava Kozomora.\nSagovornik Sputnjika iz Banjaluke uveren je da Zapadu najviše smetaju RS i Dodik, koji je najglasniji u tome da nema načina da Srpska pristane na članstvo u NATO-u.\n„Dodikova priča o otcepljenju RS od BiH i o BiH kao nemogućoj državi, nešto je o čemu on govori od 2006, jer se ne poštuje izvorni Dejtonski sporazum. On to stalno ponavlja, pa ipak nikada nisu iskorišćena bonska ovlašćenja. Zato mislim da je glavni motiv Amerike i Velike Britanije sada da ucene Srpsku da BiH uđe u NATO, a to se, naravno, neće desiti“, siguran je naš sagovornik.\nKozomora napominje da BiH koju Incko poznaje jeste nemoguća država ako posle sedam meseci posle izbora ne može da formira Savet ministara kao operativno telo koje bi radilo za dobrobit građana. Takođe, sedam meseci u BiH nema Predstavničkog doma, Veća naroda, a Predsedništvo se nije sastajalo dva meseca.\nNa sednici UN, države koje su podržale Inckov izveštaj optužile su Dodika i zbog toga što traži ukidanje OHR-a, zbog „zastrašivanja građana“, „revidiranja istorije u Srebrenici“, dovođenje u pitanje presuda koje je doneo sud u Hagu i „kočenje BiH u napredovanju ka evroatlantskim integracijama. Jedini koji se suprotstavio ovom izveštaju bio je predstavnik Rusije.\nInače, pravnici naglašavaju da visoki predstavnik ni po Bonskoj deklaraciji ne može donositi zakone, već samo odluke privremenog karaktera, i to iz nadležnosti Predsedništva i Saveta ministara, kako izričito piše u ovoj deklaraciji.\nS druge strane, svaka deklaracija je politički i neobavezujući, a ne pravni akt, i stoga nema pravnog osnova za delovanje visokog predstavnika već to može biti samo Aneks 10 Dejtonskog mirovnog sporazuma. Inckov novi izveštaj pokriva period od 16. oktobra 2018. do 15. aprila 2019. godine.\nBiHMilorad DodikRepublika SrpskaVisoki predstavnik\nAlbanska partija Alternativa prihvatila ponudu Zaeva da udje u vladu…


Sastanak Ekspertne grupe za reformu penzijskog osiguranja u Federaciji - Klix.ba\nSastanak Ekspertne grupe za reformu penzijskog osiguranja u Federaciji\n20.7.2007. u 11:32\nEkspertna grupa za reformu penzijskog i invalidskog sistema u Federaciji BiH održala je drugu sjednicu, na kojoj se raspravljalo o dokumentu "Strategija reforme penzijskog i invalidskog sistema u FBiH" koji je usvojila Vlada FBiH, saopćeno je iz Ekspertne grupe.\nRaspravljalo se i o radnoj verziji budućeg zakona o obaveznom penzijskom i invalidskom osiguranju.\nNakon detaljne analize ponuđenog dokumenta, konstatiran je niz manjkavosti i donesen zaključak da postojeći okvirni dokument Strategije treba do naredne sjednice doraditi, terminološki uskladiti i ažurirati sve ekonomske pokazatelje kako bi se mogle obaviti što kvalitetnije prezentacije u okviru predstojeće javne rasprave.\nČlanovi Ekspertnog tima su upoznali i radnu verziju budućeg zakona o obaveznom penzijskom i invaliskom osiguranju koji sadrži niz novih rješenja u odnosu na postojeći Zakon.\nRadna verzija je urađena i ponuđena zakonska rješenja tretiraju problematiku jedinstveno za oba entiteta i Distrikt Brčko, te bi kao takav mogao poslužiti kao solidna osnova za eventualno donošenje krovnog zakona na nivou Bosne i Hercegovine.\nJedinstveno je mišljenje eksperata da se radna verzija ovog zakona treba odmah proslijediti relevantnim institucijama na upoznavanje, a nakon prikupljenih prijedloga i sugestija dati ocjenu ponuđenih rješenja. Ovakav dokument bi bio upućen Vladi FBiH u daljnju proceduru.\nNaredna sjednica Ekspertne grupe bit će održana 16. augusta u prostorijama Federalnog zavoda penzijskog i invalidskog osiguranja u Sarajevu.\nTalibani preuzeli odgovornost za otmicu 18 Južnokorejaca i dva Njemca\nU Italiji se priprema Zakon o vjerskoj slobodi\n20.07.2007. u 11:28


Lavrov: I Hrvatska snosi svoj deo odgovornosti\nIzvor: B92, 27.Okt.2020, 08:41\nZagreb -- Ruski ministar spoljnih poslova Sergej Lavrov, posetom Atini započeo posetu regionu Balkana.\nOn je izjavio da je Rusija uverena da je Dejtonski sporazum zadržao aktuelnost, a njegova osnovna načela omogućavaju održavanje mira, stabilnosti i bezbednosti, kao i razvoj.\nLavrov, koji će u okviru turneje po regionu posetiti i Bosnu i Hercegovinu i Srbiju, dok je njegova poseta Hrvatskoj otkazana, istakao je da Hrvatska zemlja, kao potpisnica Dejtonskog sporazuma, snosi svoj deo odgovornosti za njegovo sprovođenje, iako je "kao malo ko zainteresovana za realizaciju njegovih osnovnih postulata".\nDodao je da je Rusija spremna da pruži svaku vrstu podrške u vezi sa tim pitanjem.\nRuski ministar spoljnih poslova Sergej Lavrov, uoči posete BiH, izjavio je da Rusija, kao jedan od garanata Dejtonskog mirovnog sporazuma, potpuno podržava dejtonski status Republike Srpske i njena ustavna ovlašćenja, kao i da smatra da treba da bude revidirano prisustvo Kancelarije visokog predstavnika...Lavrov,...


Naslovna Stav drugih Blog Alarm za spas spomenika u Dolini heroja\n– Sanacija terena na ovom području je urgentno pitanje i vjerujem da će svi podržati ovu inicijativu. Spomen-kompleks se nalazi na Privremenoj listi nacionalnih spomenika i uskoro će se pristupiti izradi odluke o proglašenju ovog dobra nacionalnim spomenikom kako bi bile propisane konkretne mjere i granice zona zaštite – rekao je Milojević.\nDirektor Nacionalnog parka “Sutjeska” Dejan Pavlović kaže da očekuje da do kraja sedmice bude završen projekat kako bi mogla započeti sanacija klizišta koje je odnijelo pola brda u blizini spomen-kosturnice i spomenika borcima stradalim u bici na Sutjesci.\n– Ekipe iz Banjaluke i Trebinja trebalo bi danas da završe mjerenja na terenu. Stavljanje kompleksa na Listu ugroženih spomenika mnogo će značiti za zaštitu i sigurno ćemo mnogo brže i lakše doći do sredstava za sanaciju ovog područja – rekao je Pavlović.\n– Spomenik je tretiran specijalnim hemijskim sredstvima za čišćenje betona i kamena. To su posebne supstance uvezene iz SAD za bijeli cement od kojeg je izgrađen spomenik – rekao je Pavlović.


NUNS podseća Radulovića da su nosioci javnih funkcija dužni da se prema novinarima ponašaju odgovorno i bez ikakve diskriminacije. Svoje nezadovoljstvo ili neslaganje sa medijskim sadržajima mogu izraziti na zakonom propisan način – demantijem, ili žalbama regulatornom (REM) i samoregulatornom telu (Savet za štampu).\nLider Pokreta Dosta je bilo juče u Skupštini Srbije je izvređao novinarke Politike, FoNeta, Bete i Tanjuga, kritikujući medije jer, kako je rekao, nisu preneli ništa o njegovim amandmanima kojima se traže besplatni udžbenici za učenike. Novinarki Politike Mirjani Čekerevac rekao je da je njen tekst o amandmanima koje je DJB podneo na prosvetne zakone „sramotan i manipulatorski“, a novinarkama agencija da „rade, ali njihov rad niko ne prenosi“.\nNovinarka Žana Obradović iz agencije Beta rekla je UNS-u da se sa tri koleginice dogovorila da ne odu na konferenciju koju je Radulović držao pola sata nakon što ih je uvredio.\nNUNS je i ranije kritikovao Sašu Radulovića zbog uvredljivog ponašanja prema novinarima i medijima.\nNUNS Saša Radulović Uvrede novinara\n← NUNS osudio uvredljivo ponašanje gradonačelnika Zaječara prema novinarima\nUNS: Radulović da prestane sa vređanjem novinara →\n3 komentara za: “NUNS ponovo upućuje javnu kritiku Saši Raduloviću zbog vređanja novinara”\nKritika nije isto sto i vredjanje,prestanite da spinujete.\n29. sep 2017. at 08:01\nMolim Vas da ubuduće postavite link ili kompletan tekst, kako je to uobičajeno, da bi mogli čitaoci da odluče ko je u pravu, koji nivo nepoštovanje je primenjen ili je u pitanju kritika. Npr. izveštavanje da je prisutno više stitina ljudi je manipulatorski jer može da bu de prisutno i 5000 što jeste više stotina ali je percepcija kod slušaoca drugačija.\n29. sep 2017. at 10:27\nNisam primetio ništa uvredljivo, a Maja je čak javila da je Radulović napao novinarku, sa prizvukom da je to bilo čak fizički\n02. okt 2017. at 20:07


Priština sutra UKIDA TAKSE na srpsku robu, ali uvodi RECIPROČNE MJERE - Srpskainfo\nKako navodi “Radio slobodna Evropa” (RSE), ta mjera se zasniva na odluci od 20. marta kada su ukinute takse na sirovinske proizvode i najavljeno da će od 1. aprila taksa biti zamijenjene recipročnim merama u odnosima sa Srbijom i BiH po svim pitanjima, prenosi Blic.\nZamjenik premijera na dužnosti Haki Abazi potvrdio je da se recipročne mjere zasnivaju na praksi i politici koju Srbija primenjuje u trgovinskim odnosima sa Kosovom.\nTe mjere se uglavnom tiču slobode kretanja ljudi, vozila, transportnih kamiona. Srbija ne priznaje registarske tablice Kosova i obavezuje građane Kosova da ih zamijene sa privremenim – kaže Abazi, pritom uzimajući za primjer i sertifikate o proizvodnji ili one sanitarne koje Srbija ne priznaje.\nOn ističe i da je Srbija neprestano primjenjivala mjere koje su štetile kosovske proizvođače, ne poštujući tako Sporazum o slobodnoj trgovini (CEFTA). takođe, navodi da “institucije Kosova moraju da zaštite interese države”, pritom ukazujući na brojne netarifne barijere koje Srbija primjenjuje prema Kosovu.\nZvaničnici kosovske carine rekli su da su spremni da sprovedu svaku odluku Vlade Kosova. Portparol carine Adriatik Staviljeci navodi da se samo čeka na uputstvo vlade. On je dodao da od kada je ukinuta taksa na sirovinske proizvode 20. marta, vrijednost robe koja je iz Srbije i BiH ušla na Kosovu iznosi oko milion evra.\nTakse od 100 odsto na robu iz Srbije i BiH uveo je bivši premijer Kosova Ramuš Haradinaj krajem 2018. godine. Premijer u ostavci Aljbin Kurti je u februaru ove godine najavio postepeno ukidanje takse, ali i skrenuo pažnju da će, ukoliko Srbija ne prekine kampanju protiv nezavisnosti Kosova, uvesti recipročne mjere i tretirati Srbiju onako kako Srbija tretira Kosovo.\nNa ukidanju takse bez reciprociteta posebno je insistirao specijalni izaslanik američkog predsjednika za mirovne pregovore Kosova i Srbije, Ričard Grenel, a kako bi se nastavio dijalog. Srbija je inače uslovljavala nastavak dijaloga ukidanjem takse, navodi RSE.\nPodsjetimo, vlada Aljbina Kurtija pala je 25. marta, nepuna dva mjeseca od formiranja, a na inicijativu njegovog koalicionog partnera Demokratskog saveza Kosova (DSK) zbog nesuglasica.\nInače, otkako su takse vlade Kosova od 100 odsto stupila na snagu, uvoz robe iz Srbije je gotovo sveden na nulu. Prema zvaničnim podacima kosovske carine, Kosovo je ranije dnevno uvozilo iz Srbije robu u vrijednosti od oko 1,2 miliona evra.


Vlada Srbija dobila priznanje SAD za uspešne ekonomske reforme - Ekonomske Vesti\n16. sep. 2015 Andrija Matić 0 Comments Aleksandar Vučić, Ivica Dačić, OEBS, reforme, SAD\nPrvi potpredsednik Vlade Republike Srbije i ministar spoljnih poslova Ivica Dačić ocenio je danas da je poseta predsednika Vlade Aleksandra Vučića Sjedinjenim Američkim Državama (SAD) izuzetno uspešna i da otvara put za unapređenje odnosa sa jednom od najvažnijih svetskih sila.\nDačić je u pisanoj izjavi za medije naveo da veoma visok nivo razumevanja sa najvišim američkim zvaničnicima može samo da raduje sve građane Srbije, jer su Vlada Srbije i premijer dobili veliko priznanje za uspešne ekonomske reforme i ulogu koju Srbija ima u stabilnosti regiona.\nPrema njegovoj oceni, današnji međunarodni položaj Srbije je najbolji u poslednjih 25 godina i upravo zato je uspešnost posete Vučića SAD logična posledica rezultata koje je Vlada postigla.\nSrbija će nastaviti putem jačanja svoje međunarodne pozicije i ugleda, a to će se videti i u narednim mesecima, kada se očekuje napredak u dijalogu u Briselu i brojne regionalne inicijative, najavio je Dačić.\nU tom kontekstu, on je dodao da će, pored izuzetno dobrih odnosa sa Nemačkom, predsednik Vlade posetiti Rusiju i Kinu, dok će u decembru u Beogradu biti održan Ministarski savet OEBS-a.\n← Protest Mađarskoj zbog suzavca koji je bačen na teritoriju Srbije\nPomoć države preduzećima sa juga Srbije →


radionica - Srpskainfo\nMališani Predškolske ustanove “Lepa Radić” iz Gradiške učestvovali su tokom avgusta na nekoliko radionica “Mali arheolog”, koje je ova ustanova organizovala zajedno sa Zavičajnim muzejom.\nDvojezična “Radionica komunikacijskih vještina: slušanje” održana je u Muzeju Republike Srpske. Radionicu je za grupu djece uzrasta od 9 do 12 godina, priredila Ana Brataševec, stručni saradnik za komunikacije i promociju Muzeja Republike Srpske, muzejski pedagog. Nakon radionice djeca su obišla i Stalnu postavku Muzeja te izložbu “Povratak u svijet iluzije”.\nLiterarno takmičenje za najmlađe “Škola kreativnog pisanja” koja se održava u okviru manifestacije “Gradiško proljeće”, ove godine biće organizovana elektroniskim putem.\nRadionica “Jačanje kulturne saradnje u zemljama Zapadnog Balkana” održaće se u Muzeju savremene umjetnosti Republike Srpske danas, sa početkom u 13 časova.\nU Prnjavoru je sinoć održana prva javna radionica tradicionalnog veza, u okviru dvodnevne manifestacije “Prnjavor u kolu” koju je organizovalo Srpsko prosvjetno i kulturno društvo (SPKD) “Prosvjeta”.\nSVAKE NOĆI MU JE POSPREMAO RADIONICU Britanac objavio snimak svog tajanstvenog šegrta\nSedamdesetdvogodišnji Britanac Stiven Mekirs počeo je da preispituje svoj zdrav razum kada je shvatio da neko pomjera njegov alat po baštenskoj kućici koju on koristi i kao radionicu. I to ne da ga razbacuje unaokolo, nego da sve što on ostavi – neko uredno spakuje u kutiju.\nU Koncertnoj dvorani Banskog dvora sinoć je završena je dvodnevna majstorska radionica za mlade pijaniste osnovnih i srednjih škola pod nazivom “Viva la Musica”.\nKulturno-umjetničko društvo „Piskavica“ organizuje završnu radionicu iz ciklusa „Treća dob za zajednicu“ koji se realizuje u okviru projekta „Banjaluka ljudskog lica“. Radionica se održava danas, u društvenom domu u Piskavici sa početkom u 13.30 časova.\nMLADI BANJALUČANI U SVIJETU KODIRANJA Besplatan kurs za 10 polaznika\nDeset mladića i djevojaka iz Banjaluke, u dobi od 18 do 24 godine, besplatno su pohađali dvodnevnu radionicu „Ja na vebu“, čiji su organizatori Centar za digitalni razvoj i Moja Digitalna Akademija.\nOmladinski centar “Zdravo da ste” će u narednom periodu održati četiri radionice za mlade kroz koje će učesnike upoznati sa Konvencijom o pravima djeteta, a svi zanitresovani se mogu prijaviti do 25. oktobra.\nSvi zainteresovani za radionicu koja će se održati 19. septembra u 18 časova mogu se prijaviti na telefon: 051/216-943.\nU okviru programa 54. Kočićevog zbora, u srijedu 21. avgusta, sa početkom u 18 časova, biće održana radionica Zmijanjskog veza, koju će voditi vezilja Sanja Bajić.\nOd muzike do štampanja časopisa: Radionice za lica s mentalnim invaliditetom\nUdruženje građana “Zajedno“ realizuje projekat „Unapređenje položaja lica sa mentalnim invaliditetom“ u sklopu kojeg će, između ostalog, biti održane psihoterapijske i muzičke radionice, te priprema i štampanje časopisa.\nU radionici "Banjalučke gradske bašte" na redu izrada komposta


Smanjenjem poreza na dohodak, koje je najavio francuski predsednik Fransoa Oland za 2016, biće obuhvaćeno osam miliona domaćinstava, od čega će milion obveznika biti u potpunosti oslobobođeno plaćanja poreza.\n"Obuhvatićemo još tri miliona domaćinstava koja su bila izuzeta prethodnim merama sniženja poreza u 2014. i 2015", precizirao je Sapen, dodajući da će se tako oni pridružiti armiji od pet miliona domaćinstava kojima je porez već smanjen.\nDržava je lani snizila poreze za domaćinstva za oko milijardu evra, ove goidine za 3,2 miljarde evra, a 2016. smanjenje će iznositi dve miljarde evra.\nMeđu osam miliona poreskih obveznika kojima već jeste ili će biti smanjen porez, veliki je broj samaca koji će od naredne godine plaćati za 200 do 300 evra manji porez, dok će porez bračnim parovima u proseku biti umanjen za 300 do 500 evra godišnje.\nTako će bračni parovi sa dvoje dece s mesečnim primanjima od 3.300 evra biti u potpunosti oslobođeni plaćanja poreza na dohodak u 2016.\nBračna zajednica penzionera sa mesečnim primanjima od 2.960 evra dogodine će platiti 483 evra manji porez, a samcima sa mesečnom platom od 1.593 evra poreska obaveza će biti niža za po 310 evra, preneo je list Figaro.\nNovim fiskalnim merama koje stupaju na snagu naredne godine broj francuskih domaćinstava obuhvaćenih porezom na dohodak pašće sa 52,3 odsto iz 2013. na 46 odsto.


SBB: Zašto nije raspisan tender za prodaju Pošte NET? | Društvo i ekonomija | Direktno\n05. 10. 2021. 12:31 1\nSBB: Zašto nije raspisan tender za prodaju Pošte NET?\nSBB kompanija, koja posluje u okviru United Grupe, upozorava javnost da je JP “Pošta Srbije” ustupila telekomunikacionu infrastrukturu kompaniji “Telekom Srbija” - sa obrazloženjem da se više neće baviti delatnošću kablovskih komunikacija u potpuno netransparentnom procesu, iako je reč o javnoj svojini.\nSaopštenje kompanije SBB, tim povodom,, objavljujemo u celini:\n- SBB je uputio zvanično pismo Vladi Srbije i premijerki Ani Brnabić sa zahtevom da se preispita prenos kablovske infrastrukture JP “Pošta Srbije” na “Telekom Srbija”, zahtevajući zvanično objašnjenje zašto nije raspisan tender na kome bi država za prodaju javne svojine mogla da postigne najbolju cenu uz učešće zainteresovanih.\nNeraspisivanjem tendera za javnu imovinu onemogućena su sva zainteresovana lica i kompanije, među kojima i SBB, da učestvuju u konkurentnom procesu kupovine infrastrukture kablovskog operatora Pošta NET.\nDržava je ovim netransparentnim procesom izgubila mogućnost da zaradi i postigne najbolju moguću cenu. Zašto je Vlada Srbije odustala od zarade prodajom kablovskog operatora Pošta NET, kada se ima u vidu da je “Telekom” jedan Kopernikus svojevremeno platio 200 miliona evra?\nSBB javno pita Vladu Srbije i premijerku Anu Brnabić zašto telekomunikacionu infrastrukturu Pošte nisu transparentno ponudili tržištu kroz konkurentni postupak javne prodaje, već su dozvolili da državna imovina samo bude prebačena “Telekomu Srbija”?\nOmogućavajući ovakav dogovor dve državne kompanije, Vlada Srbije je još jednom pokazala da nastavlja sa intervencijama i pritiscima državnih institucija na tržištu telekomunikacija u korist jednog učesnika na tržištu - “Telekom Srbija” - a na štetu svih drugih kompanija koje godinama ulažu u njegov razvoj.\nParadoksalno je da konstantno moramo da upozoravamo Vladu Srbije da zbog podrške institucija kompaniji “Telekom Srbija” nije ispoštovan Ustav Republike Srbije i proklamovana načela ekonomskog uređenja, a to su jednakost svih učesnika na tržištu i sloboda preduzetništva.\nOvo je još jedan u nizu postupaka koji vodi do toga da građani Srbije izgube pravo slobodnog izbora pružaoca usluga, kao i da će po principu „uzmi ili ostavi“ tu uslugu moći da dobiju samo od “Telekoma Srbija”. Nažalost, korisnici već danas svedoče da postoje neki „zabranjeni“ gradovi u kojima SBB ne može da pruža uslugu onima koji to žele i zbog ovakvih pritisaka “Telekom Srbija” je postao monopolista u našoj zemlji, na čemu vlasti u Srbiji već dugo i predano rade.\nVladi Srbije nije stalo do poštovanja Ustava i zakona u državi, kada su u pitanju interesi “Telekoma Srbija” sve je dozvoljeno, a nažalost u ovu nelegalnu podršku državnoj kompaniji uključene su i institucije Srbije koje bi morale biti nezavisne. Sektorski regulatori i druge državne institucije već nekoliko godina podupiru predatorsku poslovnu politiku “Telekom Srbija” čiji neskriveni cilj je da monopolizuje tržište kako bi bili jedini pružalac usluga kablovskih komunikacija.\nSBB poziva nadležne institucije da reaguju i ispitaju podrobno ugovor koji su zaključili “Telekom Srbija” i JP “Pošta Srbije”, da li je ova akvizicija prijavljena u skladu sa pravilima konkurencije, a Vladu Srbije da preduzme mere kojim će sprečiti nezakonito otuđenje javne svojine i najzad omogućiti odvijanje tržišne utakmice.\nTelekom Srbija SBB Pošta NET Pošta Srbije\nSBB otključava kanale i Video klub plus iznenađenje\nBritanci pišu: Zvanično, Telekom plaća Premijer ligu 600 miliona, 10 puta više nego do sada\n30. 11. 2021. 14\nIDJ hitovi i preko 80 miliona pesama u HiFi zvuku uz TIDAL\nPRSLI Telekom nema da isplati plate sudijama!


Ne, koale nisu funkcionalno istrebljenje – barem ne još! – EKO KUCA magazin\n„Koale su bespomoćna mala stvorenja“, objašnjava Kristina Adams-Hosking, postdoktorand na Univerzitetu u Kvinzlendu, i dodaje da, za razliku od ptica koje mogu da odlete, ili kengura koji se drastično brže sklanjaju od opasnosti – koale svojim sporim kretanjem ne mogu da uteknu vatrenoj stihiji.\n„Nećemo prisustvovati istrebljenju koala, barem ne ovako brzo“, objašnjava Kris Džonson, profesor na Univerzitetu u Tasmaniji.\n„Populacija koala će nastaviti da se smanjuje zbog mnogo različitih razloga, ali još nisu dostigle tako mali broj da jedan ovakav događaj može da ih u potpunosti iskoreni“.\n„Teško je utvrditi tačan broj koala, čak i u najboljim okolnostima“, kaže Adams-Hoking, pošto ove životinje nastanjuju oblasti širom kontinenta, a budući da, bežeći od ljudi, svoje utočište pronalaze visoko u krošnjama drveća – često nismo ni svesni da su koale u blizini. Koale su ugrožene širenjem industrijskih centara i gradova, nestašice hrane tokom suša imaju pogubne posledice po njih, a naravno tu su i sve češći šumski požari. Moguće je da u oblastima koje su bile na najjačem udaru vatrene stihije populacija koala nikada neće moći da se oporavi, ali, kako naglašavaju stručnjaci – prerano je za donošenje zaključaka.\n„Naslovi u medijima se u određenoj meri odnose i na izjavu određenih grupa za zaštitu koala koje su ranije ove godine podigle veliku prašinu. Naučnici su opovrgnuli njihove tvrdnje tada, a to ćemo i nastaviti da radimo“, tvrdi Dijana Fišer, asistent profesora na Univerzitetu u Kvinzlendu.\nSledeći članak „Živi fosil“ svetske flore: Da li će Pančićeva omorika preživeti klimatske promene?


A. J. 18. januara 2021. 23:25\nVeganska kompanija nudi “najvećem mesojedu u Velikoj Britaniji” šansu da zaradi 50 hiljada funti (preko šest i po miliona dinara) ukoliko pristane da na tri meseca postane vegan.\nVibrant Vegan nedavno je objavio da je u potrazi za “veganski znatiželjnim koordinatorom”, tvrdokornim mesojedom koji je spreman da isproba isključivo veganski način života na barem tri meseca.\nOdabrana osoba moraće da potpiše ugovor u kom se obavezuje da neće konzumirati hranu životinjskog porekla tokom tri meseca, dok će istovremeno druge na društvenim mrežama podsticati da probaju veganstvo. Drži li se sporazuma, zaradiće 50 hiljada funti, piše Oddity Central, a prenosi Index.\n“Kako ulazimo u novu godinu, mi u Vibrant Veganu želimo da pokažemo ne samo zdravstvene i ekološke koristi veganstva, o kojima toliko slušamo, nego i da naglasimo da u veganskoj hrani mogu, i treba da uživaju svi – čak i najveći ljubitelj mesa u Velikoj Britaniji”, rekao je Ijan Burk-Hamilton, osnivač kompanije.\nIdeja da mesojeda barem nakratko pretvore u veganski znatiželjnog koordinatora kompanije inspirisana je istraživanjem na 15 hiljada mesojeda, u kojem je 34% ispitanika priznalo da su “znatiželjni da isprobaju veganski način ishrane”.\nZnate li šta zaista dobijaju pobednici Evrovizije? Mnogi će se…\nIlon Mask nudi 100 miliona dolara nagrade onome ko uradi ovo\nKompanija će izabranom kandidatu obezbediti i neograničene veganske obroke, a imaće i nutricionistu na raspolaganju. Ukoliko uspe da izdrži tri meseca, kandidat će dobiti ponudu da ostane vegan celu godinu. Vibrant Vegan tada će mu obezbediti veganske obroke u vrednosti od 100 hiljada funti, uz uslov da na društvenim mrežama vodi svojevrstan dnevnik ishrane.


Računovodstvo i revizija – Stranica 2 – Orfis\nPočetna/Pitanja/Računovodstvo i revizija/Page 2\nAsked: 29 Januara, 2021\nObaveza konsolidacije finansijskih izvještaja\nInofirma A je 70%-tni vlasnik domaće firme B, a firma B je vlasnik druge domaće firme C. Suvlasnik firme B je firma D, čiji je vlasnik fizičko lice. Dana 21. 12. 2011. godine firma A prodaje svoj udio u firmi ...\nObaveze izrade obračuna za firmu koja tek počinje sa radom\nDa li je poduzeće koje je registrirano krajem maja u obavezi da sačini i podnese polugodišnji obračun, ukoliko do 30. 06. još nije imalo prometa?\nFinansijski izvještaji i porezni bilansi u slučaju pripajanja\nDva društva su na dan 31. 12. 2012. godine donijela odluku kojom se jedno društvo pripaja drugom, te da se i pripajanje vrši po stanjima utvrđenim sa datumom 31. 12. 2011. godine, s tim da se sve poslovne promjene između ...\nIspravljanje greške na obrascu Izvještaja o promjenama u kapitalu\nDana 22. 03. 2006. godine je direktoru preduzeća (d.o.o.), koji je ujedno i osnivač preduzeća, isplaćeno 14.000 KM na ime učešća u dobiti, ali prethodno nije stvorena obaveza po tom osnovu, nego je isplata izvršena iz blagajne, na teret obaveza ...\nPopis faktura prispjelih poslije 15. 01.\nDa li popisna komisija (s obzirom na to da je Zakonom o računovodstvu i reviziji u FBiH propisano da se izvještaj o obavljenom popisu razmatra na nadležnom tijelu i usvaja najkasnije do 15. januara naredne za prethodnu godinu) ima obavezu ...\nDa li se usaglašavanje potraživanja i obaveza,u skladu sa Zakonom o računovodstvu i reviziji u FederacijiBiH, umjesto sa 31. 12., može izvršiti sa 30. 11.?\nKontni okvir za djelatnost kartičarskog poslovanja\nFirma koja se bavi kartičarskim poslovanjemi koja je registrovana pod šifrom 65.230 – Ostalo finansijskoposredovanje od početka poslovanja (2005.) primjenjuje kontni okvir za privredne subjekte. Da li se ta firma, sa stanovišta primjene kontnog okvira, treba i dalje tretirati kao ...\nElektronsko vođenje evidencija kod obrtnika\nPošto je ranijim izmjenama i dopunama propisa o porezu na dohodak dozvoljeno elektronsko vođenje evidencija o potraživanjima i obavezama obrtnika, da li se pod tim misli vođenje analitički ili vođenje te evidencije u njenom presliku – kopiji u elektronskom obliku? ...\nVođenje računovodstva povezanih inofirmi u BiH\nDa li postoji mogućnost da se računovodstvo naših povezanih firmi širom svijeta (npr. u Njemačkoj, Austriji, Sloveniji i dr. zemljama) vodi u BiH?\nRačunovodstvene i fiskalne obaveze Udruženja građana\nPo kojim propisima udruženja građana vode svoje poslovne knjige i podnose svoje godišnje obračune? Osim toga, ukoliko se udruženje nije na vrijeme fiskalizovalo, da li se, kada se fiskalizuje, kroz fiskalni uređaj mora evidentirati i prethodni promet (od trenutka kada ...


Za nastavnike | Data Status Udžbenici\nDragi nastavnici, na ovom mestu ćete pronaći informacije o akreditovanim seminarima i drugim događajima koje organizujemo, kao i korisne online nastavne materijale koje možete preuzeti. Ukoliko vaše znanje i ideje prevazilaze okvire učionice, pozivamo vas da budete deo našeg kreativnog tima.\nU svom radu nastavnici često koriste dodatne materijale u vidu testova, dodatnih zadataka, ilustracija i slično. Na ovoj stranici ćete pronaći korisne online materijale kojima možete obogatiti nastavu.\nUdruženje Data Didakta već dugi niz godina organizuje akreditovane seminare za nastavnike stranih jezika i opšteobrazovnih predmeta. Na ovom mestu ćete pronaći spisak trenutno aktuelnih seminara.\nUkoliko vaše iskustvo prevazilazi okvire učionice, imate ideje i znanja koja želite da podelite sa nama - javite nam se i postanite deo našeg tima. Popunite formular koji se nalazi na ovoj strani i očekujte naš poziv.\nOvde možete pronaći informacije o događajima koje organizujemo za nastavnike u cilju unapređivanja znanja i veština i razmene korisnih informacija. Dobro došli!


Obilježena 25. godišnjica zločina u logoru “Keraterm”: Samo u jednoj noći ubijeno oko 200 logoraša – Haber.ba\n25. godišnjica zločina u logoru "Keraterm" - Anadolija\nPočinioci ubistva još uvijek na slobodi\nPredsjednik Regionalnog saveza Udruženja logoraša regije Banjaluka Mirsad Duratović kaže za Anadolu Agency da su presude donesene uglavnom za komandira logora i komandire smjena u “Keratermu”.\nMlada umjetnica Anita Zečić postavila je juče u krugu “Keraterma” putujuću instalaciju “Prijedor 92”.\nKroz logor “Keraterm” prošlo oko 3.000 ljudi\nLogor je formiran po nalogu Kriznog štaba opštine Prijedor, a za njegovo funkcionisanje je bilo zaduženo osoblje Centra javne bezbjednosti Prijedor i vojna policija iz Prijedora. Ubijeni i zatočeni u logoru “Keraterm” su uglavno bili žitelji Mataruškog brda, odnosno naselja na lijevoj obali rijeke Sane.\nLogor “Keraterm” je za sada jedini obilježen sa spomen-pločom, kao podsjećanje i dokaz na počinjeni zločin 1992. godine. U periodu od maja do augusta 1992. godine kroz logor “Keraterm“ prošlo je oko 3.000 logoraša.\nTeme:godišnjica, izdvojeno, Kozarac, logor Keraterm, Prijedor, ratni zločini\nJapan: Evakuacija više od 20.000 ljudi\nEmir Kusturica na ukrajinskoj “crnoj listi”


Lalatović: ''Vojvodina je favorit, specifična utakmica za mene'' - Sportske.net\nLalatović: ''Vojvodina je favorit, specifična utakmica za mene''\nTrener fudbalera Čukaričkog Nenad Lalatović rekao je danas da očekuje tešku i neizvesnu utakmicu protiv Vojvodine, ali je istakao da je novosadska ekipa favorit u tom meču.\nVojvodina angažovala vezistu LovćenaLalatović zadovoljan pripremamaNovi skandal u Vojvodini - Šta će biti sa Melegom?Vanić: "Vrlo koristan meč, znamo potencijal mladih igrača"Voša - "Generalka" bez golova\n"Nama će to biti prva zvanična utakmica ove sezone, a oni su već odigrali dve u Evropi. To im je prednost, kao i domaći teren, gde su oni uvek uspešni, igraju kvalitetno i dobro. Naravno, tu su i njihovi navijači, a cilj im je Evropa. Favoriti su u ovom meču", rekao je Lalatović.\nNova sezone u Super ligi Srbije počinje sutra utakmicom izmedju Čukaričkog i Vojvodine u Novom Sadu.\nLalatović je naveo da je utakmica protiv Vojvodine za njega lično specifična, jer je u tom klubu proveo 13 uspešnih meseci kao trener.\n"Uspeli smo da stignemo do četvrtog kruga i bili na pola koraka do grupne faze Lige Evrope, a na Karadjordju nisam izgubio nijednu utakmicu 13 meseci", rekao je Lalatović.\nOdlazak Nemanje Radonjića iz Čukaričkog u Crvenu zvezdu je poremetio ekipu, jer prema rečima Lalatovića, moraće da menja igrače na tri pozicije.\n"Uigrali smo se na pripremama, a sad pred prvu takmičarsku utakmicu menjamo tri pozicije. Nismo taj tim uigravali. Što se tiče povredjenih igrača još mi nisu na raspolaganju Marko Docić i Darko Zorić", rekao je Lalatović i dodao da je Radonjić fenomenalan i da se nada da će to pokazati u Zvezdi.


Sutra dopunski izbori za pokrajinskog poslanika\nObjavljeno 16.02.2013. u 10h\nU Zrenjaninu i u nekoliko naseljenih mesta sutra će biti održani dopunski izbori za pokrajinskog poslanika na kojima će građani izglasati jednog od desetorice kandidata.\nIzbori će biti održani po većinskom izbornom sistemu, u izbornoj jedinici 17 – Zrenjanin 3, u kojoj ima oko 30.000 birača. Ovoj izbornoj jedinici pripadaju gradska Mesna zajednica „Zeleno polje“ i mesne zajednice u naseljenim mestima Melenci, Elemir, Taraš, Lukićevo, Stajićevo, Lazarevo, Zlatica, Klek, Botoš, Tomaševac, Banatski Despotovac, Orlovat, Farkaždin, Čenta, Knićanin, Perlez i Čenta.\nJednog kandidata čeka mesto poslanika u Skupštini Vojvodine\nKandidati za poslanika u Skupštini Vojvodine, u toj zrenjaninskoj izbornoj jedinici su Darko Bađok (SNS), dr Miodrag Damjanov (DS), Vitomir Eremić (LDP), dr Zdravko Ždrale (SRS), Vojislav Matić (LSV), Radoš Pejović (Dveri), Milan Piperski (SPS), Stevan Subotin (Narodna seljačka stanka), Dragan Ćapin (DSS) i Branislav Čordić, kandidat Grupe građana „Ujedinjeni za Banat“.\nDopunske izbore za tri pokrajinska poslanika raspisao je predsednik Skupštine Vojvodine Ištvan Pastor nakon ostavki, koje su Skupštini Vojvodine podneli gradonačelnik Zrenjanina Ivan Bošnjak (SNS), gradonačelnik Apatina Živorad Smiljanić (SPS) i predsednik opštine Srbobran Zoran Mladenović (SPS), zbog sukoba interesa.\nTagovi:izbori, izborna jedinica, kandidati, Skupština vojvodine, sopunski\nPonavljaju se izbori na jednom glasačkom mestu u Zrenjaninu\nZrenjaninci nezadovoljni izbornim rezultatom organizovali protest


Drage drugarice i drugovi, pišemo Vam ovo pismo s nadom da ćete preneti u Ruskoj Dumi i preko sredstava javnog informisanja važan stav komunista i svih pravdoljubivih, progresvinih i patriotski nastrojenih ljudi u Srbiji povodom najnovijih ataka na suverenitet naše zemlje, mir na Balkanu i međunarodni pravni poredak.\nNajnoviji ataci se tiču stare bolne teme, okupacije naše južne pokrajine - Kosova i Metohije. Vlasti u Srbiji se spremaju za „trajno rešenje“ zagovarajući prekerajanje granica, i zadržavanje samo malog dela teritotrije u okviru Srbije u zamenu za priznanje nezavisnosti Kosova i Metohije koji su pod NATO okupacijom od 1999. godine.\nU Savetu bezbednosti UN do sada je najprincipijalnije stav protiv tzv. nezavisnosti Kosova branila Ruska federacija, ali s obzirom na pripremanje finalnog čina od strane vlasti u Beogradu, Vaš predsednik je već uveliko najavio podršku predlogu koji bude došao iz Beograda. Zato je važno da Vam prenesemo pravi karakter rešenja koje vlasti u Srbiji na čelu s predsednikom Aleksandarom Vučićem zagovaraju.\nNaša partija povodom sramne izjave Aleksandara Vučića, predsednika Srbije ali i drugih predstavnika vlasti u Srbiji o „razgraničenje sa Albancima na Kosovu i Metohiji“ poručuje da se iz takvih poruka jasno prepoznaje težnja proimperijalističkog režima da nastavi pogubnu politiku koja neminovno vodi priznavanju okupirane južne srpske pokrajine kao „samostalne države“ sa predstavništvom u Ujedinjenim nacijama.\nNKPJ ističe da je takva politika potpuno pogrešna. Bilo kakav „sporazum“ koji Vučić postigne sa albanskim separatističkim i marionetskim vlastima u Prištini pod patronatom imperijalističke Evropske unije neće zaštiti srpski živalj na Kosovu već ga nasuprot tome ostavlja na milost i nemilost terorista iz bivše takozvane Oslobodilačke vojske Kosova koji sada, između ostalih, čine marionetske vlasti u Prištini.\nNKPJ naglašava da je Kosovo i Metohija od okončanja zločinačke agresije zapadnog imperijalizma na Saveznu Republiku Jugoslaviju 1999. godine okupirana teritorija od strane njegove udarne vojne pesnice NATO. Okupirani su kako Srbi, tako i Albanci, kao i svi drugi žitelji južne srpske pokrajine u kojoj je izgrađena najveća vojna baza NATO na Balkanu u sklopu politike okruživanja Rusije snagama tog imperijalističkog vojnog saveza i zarad gramzivih ciljeva krupnog kapitala.\nNKPJ poručuje da su nedopustiva bilo kakva „razgraničenja“, podele, zamene teritorija i slično. Osnovni cilj zapadnog imperijalizma je da prisili vlasti u Beogradu da priznaju granice između Srbije i Kosova i članstvo Kosova u Ujedinjenim nacijama što je apsolutno neprihvatljivo. Ubeđeni da će narod u Rusij shvatiti pravi karakter najnovijeg opasnog razvoja političke situacije po pitanju Kosova i Metohije, i izvršiti javni pritisak kako rukvodstvo Vaše države ne bi izvršilo opasne poteze podrške ovakvoj politici vlasti u Srbiji, najljubaznije Vas molimo da prenesete ovaj naš principijelni stav i apel.


Ostali sportovi - Streličarstvo: Pančevci odlični organizatori turnira\nNapisano u kategoriji Ostali sportovi, 19 januara, 2014\nOko 100 majstora luka i strele iz 16 klubova iz Srbije takmičilo se u pančevačkoj Hali sportova na drugom ovogodišnjem „In dor“ turniru. Domaćin i organizator turnira Streličarski klub „Pančevo“ nastupio je sa 15 svojih takmičara. Najbolji rezultat među njima ostvarila je juniorka Čarna Brzaković, osvajanjem prvog mesta.\nDrugo mesto osvojili su junior Slobodan Forgo i veteran Živko Sarić, dok je treće mesto pripalo veteranu Dušanu Grbiću u Olimpik stilu. Ekipa seniora „Pančeva“ osvojila je treće mesto u sastavu: Slobodan Forgo, Ivica Špehar i Milovan Vujić.\nU Kompaund stilu jedini predstavnik iz našeg grada Petar Smuđa osvojio je drugo mesto. Najbolji pančevački streličar u Kompaund stilu Danilo Mioković povredio se u zagrevanju i odustao od takmičenja, jer se priprema za predstojeće prvenstvo Evrope u Francuskoj. Takmičenju je prisustvovao i prvi čovek Streličarskog saveza Srbije Dragan Svilanović, koji je ocenio da je turnir odlično organizovan i da su postignuti zavidni rezultati kao što su i dve noirme za predstojeće prvenstvo Sveta.\nNa ovom takmičenju ostvarene su i dve norme za Svetsko prvenstvo u Olimpik stilu koje su pripale Beograđanima Luki Popoviću i Marku Jonkiću. Streličari „Pančeva“ za dve nedelje učestvovaće na trećem „In dor“ turniru koji će biti održan u Vršcu.


Ja sam deo Partizana: Put kojim se (ne)retko ide\nPut kojim se (ne)retko ide\nSlučaj Stefana Jankovića nije nešto neuobičajeno, pošto su u prethodne dve i po decenije košarkaši prilično često menjali opremu najvećih srpskih košarkaških klubova\nStefan Janković novi je igrač Partizana, pošto je, posle silnih peripetija dobio čiste papire od Crvene zvezde zahvaljući intervenciji FIBA, da bi potpisao za špansku Fuenlabradu koja ga je pozajmila crno-belima. Tako je krilni centar, diplomac univerziteta Havaji, zaobilaznim putem “zamenio” dres najvećih srpskih košarkaških klubova. Očekivano, ovakav potez izazvao je reakcije navijača na obe strane, u zavisnosti od kluba koji podržavaju, one su bile pozitivne ili negativne. Ali, nije Janković ni prvi, a svakako ni poslednji košarkaš koji je napravio ovakav potez.\nS obzirom na aktuelnu situaciju, deluje zanimljivo da se podsetimo koji su to igrači prelazili iz Crvene zvezde u Partizan i obrnuto. S tim da smo rešili da u ovom slučaju gledamo one košarkaše koji su to uradili direktno, odnosno da su to uradili u dve sezone za redom, a ne poput nekih koji su posle par godina obukli dres drugog beogradskog velikana.\nAko pogledamo samo poslednjih 20 i nešto godina ovakvi slučajevi su bili relativno česti, ali ne baš svake sezone. Prvi veći direktan transfer sredinom 90-tih godina prošlog veka napravio je tandem Crvene zvezde, Dejan Tomašević - Dragoljub Vidačić koji je u leto 1995. prešao u Partizan posle dve uzastopne osvojene titule u crveno-beloj opremi. To je bilo vreme stvaranja ozbiljne ekipe Partizana za povratak u Evroligu posle ukidanja sankcija. I obojica su sa crno-belima ponovili uspeh i bili dva puta prvaci države.\nZvezda je uzvratila četiri godine kasnije kada je, praveći tim takođe za Evroligu, angažovala Dragana Lukovskog iz Partizana. I već sledeću sezonu, dakle 2000/01, član crveno-belih postao je još jedan plejmejker, Vladimir Đokić. Ni jedan ni drugi u dresu Zvezde nisu imali uspeha kada je u pitanju osvajanje trofeja.\nPosle toga, crveno-beli su počeli da upadaju u sve ozbiljnije finansijske probleme, a na drugoj strani Partizan je vratio Duška Vujoševića na mesto trenera. Bio je to početak duge, duge serije uspeha. A u leto 2001. godine Partizan je doveo dvojicu igrača iz redova najvećeg rivala. Prvi transfer koji je jače odjeknuo bio je dolazak Miloša Vujanića jer se radilo o momk koji je prošao Zvezdinu školu i ušao u prvi tim. A drugi je bio dolazak Đure Ostojića, crnogorskog centra koji je zvanično prešao iz Lovćena u Zvezdu, ali crveno-beli nisu uplatili dogovoreno obeštećenje, pa je igrač ekspresno završio u Partizanu.\nSledeći u ovom nizu bio je Goran Ćakić, krilni centar koji je u leto 2003. godine, posle sezone provedene u Zvezdi, prešao u Partizan ali se među crno-belima nije zadržao ni celu sezonu. A bilo je “vruće” i sledećeg leta, kada je Luka Bogdanović na iznenađenje većeg dela javnosti prešao iz Zvezda u Partizan koji je tada platio obeštećenje od, kako se pričalo, 150.000 evra.\nPrvi i verovatno najveći udarac kada su u pitanju direktni prelasci Zvezda je zadala Partizanu u leto 2005. godine. Tada su crveno-beli u svoje redove doveli Milana Gurovića, koji je prvi deo prethodne sezone proveo u Partizanu, ali u crno-belom dresu nije pružio ni delić mogućnosti kojima je kasnije oduševljavao navijače Zvezde i osvojio jedan Kup Radivoja Koraća.\nProšle su dve godine, a onda je Boris Bakić u leto 2007, raskinuo ugovor sa crno-belima i obukao dres Crvene zvezde. Pre toga Bakić je bio šampion države sa Partizanom, a kasnije je sa Zvezdom osvojio nacionalni kup.\nHronološki gledano, posle toga došao je opet red da Partizan uzvrati udarac. Pa je tako u leto 2009. godine američki krilni centar posle sezone provedene u Zvezdi koju je trenirao Svetislav Pešić, stigao u Partizan. I osvojio je tripl krunu, a u Evroligi su crno-beli došli do Fajnal fora u Parizu.\nOdmah tog leta, nakon spektakla u francuskoj prestonici, Zvezda je dovela dvojicu igrača koji su prethodno nosili opremu crno-belih - Darka Balabana i Savu Lešića. U Partizanu su imali skromnu minutažu, a kasnije sa Zvezdom nisu stigli do nekog od pehara.\nI dolazimo do poslednja dva imena na ovom spisku. Centar Raško Katić je u leto 2012. godine, nakon dve uspešne sezone i pet trofeja otišao u Zvezdu sa kojom je uzeo dva Kupa Radivoja Koraća, a poslednji, pre Jankovića, bio je Aleksandar Aranitović. Ovaj mladi bek je u leto 2017. Dobio raskid ugovor sa crveno-belima i postao član Partizana, za koji je prethodno igrao i njegov stariji brat Petar.\nSve u svemu, bilo je tu nekih prilično zanimljivih imena, za pojedince su prelasci iz jednog u drugi tabor predstavljali pravi korak u karijeri, a drugima nisu doneli to što su očekivali. Sada je red da vidimo Jankovića, koji je prošle sezone sa Zvezdom bio prvak Srbije.\nPosted by Ја Сам Део Партизана at понедељак, октобар 22, 2018


Beograd, 8. april\nPolicijski i Vojni sindikat Srbije okupili su se oko podneva ispred zgrade Vlade u Beogradu, nezadovoljni materijalnim statusom i opštim stanjem u društvu koje, kako su naveli, "nezadrživo tone u nepotizam i sve veću korupciju". Pridružili su im se i učesnici "Protesta protiv diktature", u kome učestvuju uglavnom mladi nezadovoljni izbornim rezultatima.\nNakon više od sat vremena provedenih ispred zgrade Vlade Srbije učesnici protesta krenuli su u protestnu šetnju, koja je krenula od Vlade Srbije niz Nemanjinu do Predsedništva, a kolona je preko Brankovog mosta stigla do Ministarstva unutrašnjih poslova na Novom Beogradu.\nSkup sindikata vojske i policije zvanično je završen ispred Palate Srbija. Nakon toga učesnici protesta prošetali su do Doma Narodne skupštine.\nPrema podacima koje je policija prenela novinarima, na platou ispred palate Srbija okupilo se oko 10.000 ljudi, a prema procenama izveštača bilo ih je najmanje 15.000, prenosi Beta.\nMiting ispred Vlade Srbije počeo je intoniranjem himne, a okupljeni su pozvani da ako uoče provokatore ne reaguju. Predstavnici sindikata poručili su da su redari na skupu profesionalni vojnici i policajci, i pozvali učesnike da ne nasedaju na provokacije i da budu dostojanstveni.\nOkupljenima se obratio predsednik Policijskog sindikata Srbije (PSS) Veljko Mijailović, koji je rekao da su prošla vemena kada se pokušavalo da se vojska i policija okrenu protiv naroda.\n"Danas je ovo pretočeno u veliku koaliciju - vojska, policija i narod", rekao je Mijailović i dodao da je ministar unutrašnjih poslova Nebojša Stefanović naložio da se danas radno angažuju svi zaposleni u MUP-u, da vlada šest meseci odbija da razgovara o unapređenju sektora bezbednosti i da se bezbednost u Srbiji narušava jer u MUP "rade ljudi koji ne zaslužuju da nose značku".\n"Svako ko radi protiv bezbednosti svoje države, taj radi protiv svoje države”, rekao je Mijailović.\nPredsednik PSS se poklonio studentima koji su došli na protest i poručio im da su oni "slobodna, hrabra i pametna Srbija i budućnost zemlje".\nPredstavnik Vojnog sindikata Srbije Novica Antić rekao je da će srpska vojska i policija uvek biti uz narod a ne uz kriminalce i lopove, ističući da su oni garant bezbedonsti Srbije i da će tako uvek biti.\n"Mi pokazujemo da ne postoje dve Srbije, već jedna Srbija u kojoj smo mi i Srbija u kojoj su oni, koja je mnogo mlađa od one u kojoj smo mi", rekao je Antić i dodao da ih aktuelna vlast optužuje da su strani plaćenici.\nOn je rekao i da su pripadnici Vojske Srbije danas dobili poziv da učestvuju u akciji "Očistimo Srbiju". "U redu pristaćemo na to samo obezbedite dovoljan broj kontejnera jer u Srbiji ima mnogo smeća", rekao je Antić.\nPredstavnici vojnog i policijskog sindikata poručili su da ustav i zakoni moraju važiti za sve kao i da vojska i policija moraju raditi u skladu sa njima.\nU obraćanju okupljenima, oni su naveli da se ne smeju dozvoliti ni diktatura ni anarhija. "Doktore (ministar unutrašnjih poslova Nebojša) Stefanoviću i majstore (ministar odbrane Zoran) Đorđeviću, voljno iz Vlade", poručeno je sa govornice dok su okupljeni skandirali "Ua,ua".\nSindikati policije i vojske traže od Vlade poštovanje Zakona o radu i popravljanje stanja u Vojsci koju po njihovim navodima, "svakog dana napuste četiri pripadnika".\n"Uprkos našim protestima, vlast i ministarstvo ignorišu naše zahteve koji su poznati već mesecima. Želimo poštovanje zakona, koji treba da bude isti za sve. Tražimo da struka i iskustvo budu ispred partijske knjižice, jer ne želimo da nestručni ljudi vladaju strukturama bezbednosti", piše u saopštenju dva sindikata.\nMinistarstvo odbrane saopštilo je da je ministar Zoran Đorđević više puta ponavljao da "izlazak na ulice" nije rešenje za poboljšanje materijalnog položaja pripadnika bezbednosnih snaga, ali da je uprkos tome Vojni sindikat Srbije ponovo pozvao svoje članove da izađu na ulicu.\nU saopštenju se navodi da je Ministarstvo uvek spremno za razgovore i da je u dogovorenom roku od dve nedelje pokušalo da zakaže sastanak sa predstavnicima vojnog sindikata, ali da je taj sindikat tražio odlaganje sastanka za sledeću nedelju zbog boravka predsednika sindikata u Moskvi.\nProtest Policijskog i Vojnog sindikata podržala je i Inicijativa "Ne da(vi)mo Beograd".


Vesti online / Vesti / Srbija / Zašto se opozicija ljuti na Čepurina\nIntervju koji je ruski ambasador Aleksandar Čepurin dao za "Sputnjik" izazvao je burne rekacije u javnosti, kako zbog komentara o poseti Hojta Jija, a još više zbog ocene da je srpska opozicija sastankom sa ovim zvaničnikom "naišla na antisrpski stav".\nNisam ništa čuo kako su oni na to reagovali: Aleksandar Čepurin\n"Jasno mi je zašto je taj deo opozicije došao kod tog činovnika – želeli su da se žale na svoju vladu, ali nisu naišli na antivladin stav, već na antisrpski. Nisam ništa čuo kako su oni na to reagovali. Zar podržavaju takav pritisak na Beograd, na Srbiju? Da li su dali izjave i kakve?", rekao je ruski ambasador.\nPredstavnici opozicije gotovo redom su reagovali na izjavu Čepurina, a lider Demokratske stranke Dragan Šutanovac rekao je da su "različite podele na 'izdajnike' i 'patriote' imale tragične posledice i po Srbiju i po region u prošlosti".\n* Evo šta je Čepurin rekao o poseti Hojta Jija Beogradu\n* Hojt Ji je "protutnjao" Beogradom, da li će i Brisel biti tako oštar?\nLider Dveri Boško Obradović Čepurinove reči doživljava kao "bratski savet". U saopštenju ističe da se "ne seća kad je neki američki diplomata dolazio u Srbiju, a da nije imao antisrpske stavove".\n"Zato Dveri nisu bile na sastanku sa pomenutim nižerazrednim američkim kurirom", naveo je Obradović i dodao da je Čepurin prijatelj Srbije, te da zato "njegove reči doživljava kao dobronamerni i bratski savet na kraju mandata".\nLider LDP-a Čedomir Jovanović ponavlja, kao u nekim ranijim, sličnim prilikama, stav da "destabilizacija regiona, podrška nacionalistima i povratak u devedesete godine predstavljaju rusku platformu koja treba da posluži za obračun sa Zapadom, protivno interesima Srbije".\nSrbija je, kaže Jovanović, poslednja prilika Moskvi da preko nje ugrozi interese onih sa kojima je u sukobu i tako spreči integrisanje Srbije sa Evropom.\n"Ovo predstavlja do sada najopasniju pretnju demokratizaciji našeg društva i traži brže povezivanje onih snaga koje razumeju da je raskid sa idejom da se srpski interesi ostvaruju žrtvovanjem u ime bilo koga, pa i Rusije, usko povezan sa pitanjem opstanka ideje moderne, evropske Srbije", naveo je lider LDP-a.\n"Mi iz Lige socijaldemokrata Vojvodine Čepurinu poručujemo da je u uređenim i civilizovanim evropskim društvima opozicija jednako koliko i vlast, ravnopravan učesnik političkog sistema i njen rad se ne može delegitimisati na takav način pozivanjem na linč", navodi se u saopštenju koje je potpisao generalni sekretar LSV-a Bojan Kostreš.\nPoslanica Skupštine Srbije Sanda Rašković Ivić ocenila je da se ambasador Čepurin poneo "nediplomatski i izašao iz okvira izjava koje treba da daje ambasador".\nDirektorka Centra za evroatlantske studije Jelena Milić šokirana je, kako navodi, istupom ambasadora Rusije i kaže da je posredi ruska manipulacija.\n"Ono što je ambasador pokazao neverovatno je mešanje, to nije samo poruka kako navodno nezavisna Srbija treba da se ponaša, koja je na putu ka EU. Šokirana sam činjenicom da ne postoji jača reakcija i države i drugog aktera javnog i političkog života", rekla je Milićeva.\nUrednica portala Sputnjik Ljubinka Milinčić, koja je radila intervju sa ambasadorom Čepurinom, smatra da on kao diplomata "može i ne mora to da kaže".\n"Ali ovde je poenta što su poruke bile uperene protiv Rusije i Rusija na to reaguje, mislim da je to suština. Takve poruke dobijali smo samo kad su Miloševiću pretili da će nas sravniti sa zemljom u vreme bombardovanja", rekla je Milinčićeva, citira televizija O2.\nSRBIJA Evo šta je Čepurin rekao o poseti Hojta Jija Beogradu\nSRBIJA Hojt Ji je "protutnjao" Beogradom, da li će i Brisel biti tako oštar?


ZAVRŠNICA „PESNIČKE ŠTAFETE” – Nagrade najuspešnijima – Zrenjanin\nZAVRŠNICA „PESNIČKE ŠTAFETE” – Nagrade najuspešnijima\nU Kulturnom centru Zrenjanina danas je održana završna svečanost 43. „Pesničke štafete”, manifestacije posvećene knjizi i čitanju Gradske narodne biblioteke „Žarko Zrenjanin”.\nKako je rekao Pero Zubac, gost ovogodišnje manifestacije, bila je ovo najbolje organizovana „Pesnička štafeta” na kojoj je učestvovalo 1.500 malih pesnika, a više stotina učenika je pripremilo programe u svojim školama u kojima je gostovao naš proslavljeni pesnik, zajedno sa bibliotekarima zrenjaninske Biblioteke.\nNa završnoj svečanosti su se predstavili autori pesama koje su proglašene za najuspešnije na ovogodišnjoj „Pesničkoj štafeti”, a nagrade su im uručili Pero Zubac i direktor Gradske narodne biblioteke „Žarko Zrenjanin” Milan Bjelogrlić.\nProglašeni su i najuspešniji organizatori programa održanih u osnovnim školama tokom trajanja manifestacije.\nOvogodišnja „Pesnička štafeta” je krenula 27. marta i do 7. aprila je gostovala u šezdeset jednoj školi srednjeg Banata i Opštine Titel.\nNajuspešniji osnovci dobili su i posebne nagrade, zahvaljujući prijateljima manifestacije, Kompaniji „Telekom“, „Gomeks“, izdavačkim kućama: „Pčelica“, „Laguna“, „Kreativni centar“, i „Propolis Books“.\n← APOTEKA ZRENJANIN: Brinu o zdravlju sugrađana!\nMEĐUNARODNI KOŠARKAŠKI TURNIR U ZRENJANINU: Svečano u Kristalnoj dvorani →


"OVO NEMA VEZE S BOŠNJACIMA, OVO SU NAPRAVILE…": Mektić potopio Dodika, a ni Čoviću nije ostao dužan… – Mreza\nBivši ministar sigurnosti Bosne i Hercegovine Dragan Mektić oštro je reagirao nakon najnovijih optužbi člana Predsjedništva BiH Milorada Dodika.\n“Ovo nema veze s Bošnjacima, ovo su mu napravile ustaše u Tužilaštvu BiH, ali ti ne smiješ ni da ih spomeneš”, poručio je Dragan Mektić predsjedniku SNSD-a Miloradu Dodiku, koji je za mjere pritvora izrečene predsjedniku BORS-a Milomiru Savčiću, pokušao okriviti Bošnjake.\nPodsjetimo, član Predsjedništva BiH Milorad Dodik izjavio je da odluka Suda BiH o određivanju pritvora predsjedniku BORS-a Milomiru Savčiću nema nikakve veze sa pravom i pravdom, već je isključivo politička odluka ove pravosudne institucije.\n“Republika Srpska pružiće Savčiću svaku vrstu podrške i u ovoj borbi neće biti sam. Ova odluka Suda BiH nije donesena samo protiv generala Savčića, već protiv svakog Srbina u Republici Srpskoj koji ne misli i ne priča onako kako se sviđa Bošnjacima”, istaknuo je Dodik.\n“Onima koji ovo rade, mogu samo da poručim da ovakvim odlukama i ovakovom politikom neće uplašiti nikoga u Republici Srpskoj niti će je destabilizovati.\nOvakim odlukama samo će stvoriti još veći otpor svakog Srbina prema ovakvoj BiH, čiji su svi elementi usmjereni protiv Srba i Srpske”, kazao je Dodik.\nSud BiH odredio je jučer pritvor generalu Milomiru Savčića “zbog kršenja mjera zabrane u njegovim istupima u javnosti”.


Dionica auto- puta Mahovljani – Drugovići, do kraja ljeta u funkciji | Laktaši - Glas Laktaša - Nezavisni online magazin\nDionica auto- puta Mahovljani – Drugovići, do kraja ljeta u funkciji\nLAKTAŠI, 23. avgusta – Do kraja ljeta trebalo bi da bude pušteno u saobraćaj prvih desetak kilometara druge dionice auto-puta “9. januar” Banjaluka – Doboj na pravcu od petlje “Mahovljani” do laktaškog sela Drugovići, rečeno je Srni u Javnom preduzeću /JP/ “Auto-putevi Republike Srpske”.\nRadovi su pri samom kraju, a preduzeće “Auto-putevi Republike Srpske” priprema neophodnu dokumentaciju za izdavanje upotrebne dozovole od Ministarstva za prostorno uređenje, građevinarstvo i ekologiju Republike Srpske.\nU JP “Auto-putevi Republike Srpske” ističu da će odmah po završetku druge dionice auto-puta “9. januar” Banjaluka – Doboj, na pravcu od Banjaluke do Prnjavora, započeti izgradnja dionice Koridora “Pet ce”, na pravcu od Kladara do Doboja u dužini od šest kilometara.\nU toku je priprema tenderske dokumentacije, kao i rješavanje imovinsko-pravnih odnosa na pomenutoj dionici, a s prvim danima nove građevinske sezone 2018. godine mogli bi da počnu i prvi radovi, rečeno je Srni u ovom preduzeću.\nU okviru realizacije projekta izgradnje mreže auto-puteva i brzih puteva u Republici Srpskoj, preduzeće “Auto-putevi Republike Srpske” sprovodi niz aktivnosti na pripremi novih projekata, čijom bi realizacijom Republika Srpska dobila nove kilometre visokokvalitetnih, savremenih saobraćajnica.\nOsim projekata prvog prioriteta, među kojima su i projekti auto-puta Banjaluka-Mliništa, Banjaluka-Prijedor i Brčko-Bijeljina-franica sa Srbijom, “Auto-putevi Republike Srpske” pregovaraju sa potencijalnim stranim partnerima i o drugim pravcima, koji će se, takođe, naći u mreži auto-puteva i brzih puteva.\nJedan od tih pravaca je auto-put Vukosavlje-Brčko, o kojem je bilo riječi na nedavno održanom sastanku predstavnika “Auto-puteva Republike Srpske” i zvaničnika “Kineske DŽiangsi korporacije za međunarodnu ekonomsku i tehničku saradnju”, a rezultat razgovora je i potpisani Memorandum o razumijevanju i saradnji na izradi studijske i projektne dokumentacije, te izgradnja auto-puta Vukosavlje-Brčko.\nU vezi sa ovim projektom, do sada nisu vođene nikakve aktivnosti, odnosno, ne postoji projektno-planska dokumentacija, Studija izvodljivosti, Studija uticaja na životnu sredinu i druga tehnička dokumentacija, a nisu vršena geološka i druga neophodna istraživanja.\nDa bi se uopšte počelo sa realizacijom navedenog projekta, postoji potreba da se pribavi odgovarajući nivo projektne dokumentacije, odnosno potrebno je da JP “Auto-putevi Republike Srpske” planiraju izradu studijske i projektne dokumentacije, pojašnjavaju u ovom preduzeću.\nU Memorandumu o razumijevanju definisane su preliminarne aktivnosti koje bi mogle dovesti do konkretnih ugovora za realizaciju projekta izgradnje auto-puta Vukosavlje-Brčko.\nNavedeni Memorandum nema obavezujući karakter, ali je dobra osnova za početak aktivnosti na realizaciji ovog projekta.\nDa su projekti JP “Auto-putevi Republike Srpske” posebno interesantni kineskim partnerima, svjedoči i činjenica da su dvije kineske kompanije već prilično odmakle u pripremi dva velika projekta, i to projekta auto-puta Banjaluka-Mliništa i Banjaluka-Prijedor-Novi Grad.\nU “Auto-putevima Republike Srpske” podsjećaju da je sa kompanijom “Paver Čajna-Sinohidro” potpisan komercijalni ugovor o izgradnji prve dionice auto-puta Banjaluka-Mliništa, na dionici od Glamočana do Puta AVNOJ-a, nadomak Mrkonjić Grada, u dužini od 62 kilometra.\nUgovor je, uz potrebnu studijsku i projektnu dokumentaciju, dostavljen kineskoj “Eksim banci” na evaulaciju, poslije čega se očekuje poziv na završne pregovore o kreditu.\nDruga kompanija “Kineska Šandong grupa za međunarodnu ekonomsku i tehničku saradnju” zainteresovana je za izgradnju auto-puta na pravcu od Banjaluke do Prijedora, putem koncesije. Ista kompanija je u ozbiljnim pregovorima i sa “Željeznicama Republike Srpske” o rekonstrukciji željezničke pruge do Novog Grada.\nPotrebni nivo dokumentacije za gradnju auto-puta već je pripremljen, te se pristupilo daljim pregovorima o načinu i modelu izgradnje.\nCilj JP “Auto-putevi Republike Srpske” jeste da se u Republici Srpskoj obezbijedi kontinuitet realizacije velikih infrastrukturnih projekata, rečeno je Srni u ovom preduzeću.\nPrethodni tekstFotogalerija: Budućnost trnskog fudbala\nSledeći tekstPoezija za laku noć: “Ako se ikada zaljubiš” , Miroslav Antić


“Poslovanje za održivost” | Zeleni dijalog\nBlog · 22/05/2013 · Zeleni dijalog\n“Poslovanje za održivost”\nU utorak 21. maja WWF – Svetski fond za prirodu organizovao je panel diskusiju „Poslovanje za održivost“ Zašto kompanije treba da brinu o održivosti i kakvu dobrobit mogu imati od toga.\nKako u fondu navode, poslovanjemnogih kompanija direktno zavisi od prirodnih resursa kao što su drvo, voda, metali, fosilna goriva i drugi, a njihove aktivnosti mogu imati značajan uticaj na životnu sredinu. Međutim, kompanije nisu samo deo problema. Naprotiv, svojim inovativnim načinom razmišljanja i snažnim uticajem, takođe imaju potencijal da budu deo rešenja. WWF – Svetski fond za prirodu sarađuje sa velikim korporacijama kroz razvijanje Partnerstva za zaštitu prirode, osmišljenog za poboljšanje održivosti određenog lanca snabdevanja, za smanjenje ekološkog otiska kompanije i pružanje podrške za promene i inovativna rešenja.\nPanel diskusiji prisustvovali su predstavnici sledećih kompanija: IKEA (IKEA), Koka Kola Kompani (Coca-Cola Company), Deleze Grup (Delhaize Group) i Telenor (Telenor) koji su predstavili šta za njihovu kompaniju znači održivost i kako u svakodnevnom poslovanju primenjuju principe održivosti kao i koji su im dugoročni planovi na ovom polju. Učesnici su imali priliku da razgovaraju sa predstavnicima svih kompanija i da postavljaju pitanja.\nIvana Matijević u ime kompanije Telenor rekla je da je ova kompanije kupovinom i instalacijom nove, energetski efikasnije opreme na baznim stanicama u odnosu na 2010. godinu smanjila utrošak električne energije za 37%. Takođe ova kompanija je izgradila i jednu baznu stanicu koja koristi 40 do 50% električne energije koja se dobija iz obnovljivih izvora energije, sunca i vetra, i da im je cilj da ovaj projekat dalje razvijaju. Takođe Telenor kompanija se aktivno bavi i tretiranjem otpada koji generišu u redovnom procesu poslovanja te tako staru opremu, koja je zamenjena novom, uvode u proces tretmana otpada dok jedan deo otpada, koji u Srbiji nije moguće zbrinuti, izvoze u inostranstvo gde se on dalje prerađuje. Kao izazov, Ivana Matijević navodi čest nedostatak podzakonskih akata koji omogućavaju primenu donetih zakona u oblasti zaštite životne sredine kao i činjenicu da izgradnja infrastrukture neophodne za primenu zakona često potpuno izostaje te je stoga nemoguće postupati u skladu sa važećim zakonskim rešenjima što njima kao kompaniji znatno otežava poslovanje.\nRelja Kosanović upoznao je učesnike o merama koje Deleze grup namerava da u budućnosti preduzme kako bi svoje poslovanje učinila još održivijim i tako postigla cilj koji je sebi postavila a to je da postane vodeća kompanija koja prodaje organske proizvode i koja je po tome prepoznatljiva. Takođe su istakli da je primetan trend porasta broja potrošača zainteresovanih za kupovinu organskih proizvoda. Između ostalog, predstavnici Deleze grupe najavili su da će u cilju smanjenja potrošnje električne energije u objektima Mini Maksi promeniti zamrzivače, osvetljenje zameniti LED tehnologijom i u buduće nastaviti da rade na postizanju još veće uštede energije.\nMilica Stefanović upoznala je učesnike sa, kako je sama rekla, veoma ambicioznim planovima Koka Kola Kompanije kada je u pitanju očuvanje vode kao resursa. Naime, ova kompanija u proizvodnji bezalkoholnih pića kao glavnu sirovinu koristi vodu te se danas, iako znatno manje u odnosu na predhodne decenije, za proizvodnju 1 litra proizvoda upotrebi 2,6 litara vode. Voda koja ne čini sastav proizvoda zapravo je voda koja se koristi u procesu proivodnje i tih 1,6 litara ova kompanija „reciklira“ tj prečišćava u sopstvenom postrojenju za preradu otpadnih voda i vraća prirodi. Ovakva prečišćena voda konkretno u našoj zemlji odlazi u reku Dunav. Duška Dimović, direktorka programa za Srbiju Svetskog fonda za prirodu istakla je uspešnu saradnju sa ovom kompanijom na projektima zaštite životne sredine među kojima i projekat Zaštite vlažnih staništa.\nPredstavnici IKEA Kompanije Goran Hajošević i Irena Doboš (Irena Dobosz) govorili su o primeni FSC (FSC – Forest Stewartship Council) standarda koji predviđa korišćenje drvnih sirovina iz održivog šumarstva. To podrazumeva da IKEA od svih svojih dobavljača zahteva da ispoštuju standard po kojem drvo koje isporučuju ne sme biti poreklom iz ugroženih područja, mora biti dobijeno legalnom i planskom sečom šuma, ne sme voditi poreklo iz genetski modifikovanih šuma i drugo. Takođe kada su u pitanju pločasti materijali IKEA nastoji da uvede standarde praćenja porekla recikliranih sirovina koje ulaze u sastav ovih materijala. Sa Svetskim fondom za prirodu IKEA radi na sertifikaciji šuma kako bi sistem primene FSC standarda bio što potpuniji.\nOpšti utisak sa panel diskusije je da kompanije sa kojima smo razgovarali održiv način poslovanja doživljavaju kao sastavni deo svoje poslovne polike. Kako u Svetskom fondu za prirodu kažu mnoge kompanije su shvatile da su prirodni resursi koje koriste ograničeni i počeli su da menjaju svoje poslovanje u skladu sa time. WWF sarađuje sa ovim kompanijama, jer veruje da se kroz saradnju mogu postići značajni rezultati, ali i pružiti dobar primer drugima.